Dvojezičnost na Kosovu – više od simbolike, manje od realnosti | New Social Initiative - NSI\nProklamovanje službene ravnopravnosti albanskog i srpskog jezika na Kosovu postavilo je visoko lestivcu za kosovske institucije kada je zaštita jezičkih prava u pitanju. Pored često navođenih finansijskih i kadrovskih ograničenja, poteškoće u ostvarivanju dvojezičnosti na Kosovu proizlaze i iz ređe pominjanog odsustva volje za njenim poštovanjem, ali i iz neadekvatnog razumevanja toga šta ona tačno podrazumeva.\nPoštovanje jezičkih prava manjinskih grupa jedna je od osnovnih tekovina koje svako društvo koje stremi demokratskim standardima treba da obezbedi. Pravo na upotrebu manjinskog jezika omogućava jednoj etničkoj zajednici da očuva svoj identitet, dok njenim pripadnicama olakšava uključivanje u šire društvene i političke procese. Standardi u zaštiti manjinskih jezika, međutim, nisu dovoljan okvir za definisanje položaja srpskog jezika na Kosovu. Srpski jezik na Kosovu nije manjinski jezik, već manje zastupljeni službeni jezik.\nZa razliku od zaštite manjinskih jezika koja predstavlja međunarodni standard, službena višejezičnost se u uporednoj praksi ne sreće tako često. Službena ili institucionalna višejezičnost odražava opredeljenje određenog društva da očuva svoj istorijski utemeljen višejezički identitet, ali i da obezbedi stabilne odnose među etničkim i lingivstičkim zajednicama koje ga sačinjavaju. Službena višejezičnosti na nacionalnom nivou postoji u Finskoj, Belgiji, Irskoj, Malti, Švajcarskoj i Kanadi, dok višejezičnosti na subnacionalnom nivou ima u pojedinim oblastima Španije i Italije.\nUpravo uloga koju institucionalna višejezičnost ima u upravljanju komplikovanim međuetničkim odnosima dolazi do izražaja u kosovskom iskustvu. Službena dvojezičnost na Kosovu utvrđena je Zakonom o upotrebi jezika (2006), Ahtisarijevim planom (2007) i Ustavom (2008). Priznavanje ravnopravnog statusa srpskog jezika sa albanskim spadalo je u paket garancija koji je u susret proglašenja nezavisnosti Kosova ponuđen srpskoj strani. Ove garancije su imale za cilj da srpsku stranu navedu da prihvati nove okolnosti na Kosovu u zamenu za “najviši stepen zaštite” koji jedna manjinska, odnosno nevećinska, zajednica može da ima. Zapravo, i sam izbor prideva “nevećinska” umesto “manjinska” predstavljao je semanitčki gest prema srpskoj zajednici koji je trebalo da joj poruči da ona na Kosovo neće predstavljati “manjinu”.\nGarancije u pogledu jezičkih prava koje su srpskoj zajednici date na papiru imale su za cilj da je uvere da ona ima održivu perspektivu na Kosovu. Delikatnost ovog pitanja zato se ogleda u značaju koji ona ima za stabilnost etničkih odnosa. Osnovna svrha dvojezičnosti jeste da obezbedi dobrobit srpske zajednice na Kosovu i da kod nje odagna strah da će biti podvrgnuta asimilaciji. Od poštovanja jezičkih prava zato u velikoj meri zavisi koliko će se pripadnici srpske, ali i drugih nevećinskih zajednica kojima je srpski jezik bliži, osećati kao ravnopravan deo kosovskog društva.\nKada određeni nivo vlasti priznaje službeni status samo jednom jeziku, pripadnicima manjinskih zajednica daje se pravo da svoj jezik koriste u određenim javnim poslovima. U slučaju da postoji ravnopravna upotreba više službenih jezika, institucije su dužne da osiguraju da se sve javne usluge pružaju na svim službenim jezicima. To u praksi znači da su institucije u obavezi da sve odluke koje se tiču šire populacije, u prvom redu pravne akte, istovremeno objavljuju na svim službenim jezicima. Primeri odstupanja od ove prakse na Kosovu su, međutim, brojni. O tome svedoči i nedavno postupanje institucija u vreme pandemijske krize, kada su pojedine odluke i obaveštenja u vezi sa merama zaštite zdravlja stanovništva ili ograničenja kretanja objavljivane na albanskom jeziku, a da je njihov prevod na srpski jezik ili kasnio ili u potpunosti izostao. Direktna posledica ovakvih postupaka institucija bila je da su građani koji koriste srpski jezik bili dovedeni u rizik od sankcija za kršenje mera o kojima nisu ni mogli da se blagovremeno i precizno informišu.\nKada je reč o komunikaciji pojedinca sa institucijama, službena dvojezičnost podrazumeva da su institucije u obavezi da omoguće građanima da budu usluženi na službenom jeziku koji sami izabru. Pravo na izbor službenog jezika, dakle, pripada građanima, a ne institucijama. Ipak, institucije na Kosovu neretko smatraju da su ispunile svoju obavezu time što su građanima pružile informaciju na jednom od službenih jezika, dok se na građane prebacuje teret da traže prevod ukoliko im je potreban. Za pripadnike srpske zajednice posebno je nezgodno kada na ovaj način postupaju sudovi, upućujući im rešenja i presude suda na albanskom jeziku. Usled kratkih rokova za podnošenje žalbi, pripadnici srpske zajednice su tada prinuđeni da biraju da li će se odreći svojih jezičkih prava ili prava na pravni lek.\nOd stepena ostvarenosti službene dvojezičnosti zavisi i ravnopravnost građana pred organima vlasti. Institucije ne treba da favorizuju nijedan službeni jezik, ali mogu da preuzmu dodatnu brigu da se očuva upotreba manje zastupljenog službenog jezika. Zbog čestog odsustva prevoda na srpski jezik zvaničnih dokumenata, ili njegovog lošeg kvaliteta, pripadnici srpske i drugih nevećinskih zajednica nalaze se u manje povoljnom položaju. U duhu dvojezičnosti institucije su zato u obavezi da ulože veći napor u promovisanju upotrebe srpskog jezika kao manje zastupljenog službenog jezika. Na taj način se istovremeno unapređuje i ravnopravnost građana u ostvarivanja niza prava, poput prava na pristup informacijama od javnog značaja, javnim uslugama i pravdi.\nKako bi dvojezičnost ostvarila u praksi, nephodno je da za to u društvu postoji povoljna klima. Povremeni nedostatak političke volje da se ona primeni u praksi se, međutim, često nadomešćuje voljom samih građana. Osnovni stub dvojezičnosti na Kosovu ne predstavljaju ni prevodilački kadar, ni budžetska izdvajanja za prevod, niti softverska rešanja. Dostignuti nivo dvojezičnosti na Kosovu postoji prvenstveno zahvaljujući službenicima opština, sudova i drugih institucija iz albanske zajednice koji tečno govore srpski jezik i rado ga koriste kako bi svojim sugrađanima iz srpske zajednice pomogli u ostvarivanju njihovih prava.\nVreme, na žalost, ne radi u prilog dvojezičnosti na Kosovu. Smenom generacija smanjuje se broj osoba koje tečno govore oba službena jezika. Nedostatak prevodilačkog kadra će postajati veći problem u budućnosti, osim ukoliko se u njegovo rešavanje ne uključi obrazovni sistem. Da bi se to ostvarilo, sve zajednice na Kosovu treba da prihvate da višejezični karakter Kosova ne predstavlja nepopularan kompromis već njegovo preimućstvo, a da su promovisanje jezičkih prava i međusobno učenje jezika iskustva koja obogaćuju i ličnost i društvo.\nTekst je napisan u okviru inicijative Kosovske fondacije za otvoreno društvo – KFOS „Otvoreno sa…“ u kojoj učestvuje i Nova društvena inicijativa, u sklopu projekta pod radnim nazivom OPEN . Mišljenja, stavovi i zaključci ili preporuke pripadaju autoru i ne izražavaju neophodno stavove Kosovske fondacije za otvoreno društvo.\nTekst je originalno objavljen 03.07.2020 na sajtu NGO Aktiv 👉 https://bit.ly/38yHAiN\nOgnjen Gogić radi na poziciji menadžera projekta za NVO Aktiv.


19.03.2018. 07:17 > 17:17\nU Briselu je počela nova runda razgovora delegacija Beogarda i Prištine na nivou eksperata.\nRazgovori se održavaju u okviru tehničkog dijaloga o sporvođenju dogovora iz Briselskog sporazuma.\nTrilatreali u zgradi Evropske službe za spoljne poslove prethodili su jednočasnovini bilateralni razgovori dveju delegacija sa EU posrednicima.\nKako Tanjug sazanje iz izvora bliskih delegaciji Beograda na dnevom redu današnjeg sastanka biće tri još neprimenjena dogovora iz Briselskog sporazuma: formiranje Zajednice srpskih opština, dogovor o energetici i funkcionalnost mosta u Kosovskoj Mitrovici.\nOva runda razgovora eksperata Beograda i Prištine u Briselu trajaće tri dana.\nPredviđeno je da se tokom sutrašnjeg sastanka razgovara o primeni sporazuma o zajedničkom upravljanju prelazima, a u sredu na dnevnom redu će biti dogovor o slobodi kretanja konkertno pitanje registraskih tablica.\nDIJALOG U BRISELU Priština za izmenu sporazuma o ZSO, Beograd traži informacije o ubistvu Olivera Ivanovića\nDelegaciju Beograda u ovim razgovorima predvodi direktor Kancelarije za Kosovo i Metohiju Marko đurić, dok je na čelu prištinske delegacije glavi kosovski pregovarač Avni Arifi.\nIz EU su najavili da će se tehničke delegacije Beograda i Prištine sastajati češće kako bi došlo do pune primene svih postignutih dogovora na prvom mestu onog o formiranju Zajednice srpskih opština i energetici.\nO primeni dogovora iz okvira Briselskog sporazuma, naročiti o ZSO, razgovraće i predsednik Srbije Aleksandar Vučić i kosovski predsednik Hašim Tači na sastanku 23. marta u Briselu.\nTači: Razgovarao sam s Mičelom o dijalogu i sporazumu sa Beogradom\nBoki Cemu pregovori kada Pristine ne primenjuje dogovoreno?


EMA: Važna uloga buster doze u obnovi zaštite od Kovid-19 – Krstarica\nTanjug 18. novembra 2021. 16:10\nAMSTERDAM, 18. novembra ( Tanjug) – Evropska agencija za lekove (EMA) ponovila je svoj poziv građanima da se vakcinišu, a zatim prime i buster dozu kao zaštitu od trenutno dominantnog Delat soja korona virusa.\n”Buster doze će imati važnu ulogu u strategiji vakcinacije jer prvi podaci sa terena pokazuju da buster doze Fajzera i Moderne primljene šest meseci nakon primarne vakcinacije kod odraslih obnavljaju zaštitu od infekcije korona virusom i njegove trenutno dominanatne Delta varijante”, izjavio je ispred EMA, dr Marko Kavaleri.\nNa redovnoj konfernciji za medije u EMA konstatuju da je približavanjem zime broj inficiranih i hopitalizovanih u skoro svim zemljama članicama u porastu, a da većinu pacijenata na intenzivnoj nezi čine nevakcinisani.\n”Želim da ponovimo neophodnost vakcinacije, ali i buster doze. Od vitalnog je značaja da nastavimo proces vakcinacije posebno u državama sa nižim procentom vakcinisanih”, kaže Kavaleri.\nOn ponavlja da je preporuka EMA da se podrazumeva buster doza kod Fajzera i Moderne nakon šest meseci od primarne vakcinacije, ali i ukazuje na fleksibilnost u slučaju skraćivanja intervala između druge i treće doze vakcine.\nU EMA naglasavaju da još nemaju dovoljno informacija kada je reč o preporuci moguće buster doze za vakcinu kompanije Dzonson i Dzonskon, koja se inače prima u jednoj dozi.


Болница: На лечењу 62 пацијента - Град Прокупље\nBolnica: Na lečenju 62 pacijenta\nU poslednja 24 sata, u Kovid prijemno-trijažnim ambulantama Opšte bolnice „Dr Aleksa Savić“ u Prokuplju, pregledano je 108 pacijenata sa simptomima respiratornih infekcija pod sumnjom ili pozitivnih na Kovid -19.\nSa današnjim danom u Opštoj bolnici „Dr Aleksa Savić“, hospitalizovano je 62 pacijenta sa teritorije Topličkog okruga, dok je kod 55 pacijenata potvrđeno prisustvo virusa Kovid -19.\n–Hospitalizovani pacijenti su sa bronhopneumonijom i srednje-teškom kliničkom slikom. Na kiseoničkoj potpori trenutno je 28 pacijenata i svi su pod 24-časovnim nadzorom lekara i medicinskog osoblja, istakli su u ovoj zdravstvenoj ustanovi.\nU toku jučerašnjeg dana transportovanih pacijenata na dalje lečenje nije bilo.\nU Kovid ambulanti prokupačkog Doma zdravlja u poslednja 24 sata pregledano je 162 pacijenta pod sumnjom ili pozitivnih na Kovid -19, od kojih je 14 poslato u kućnu izolaciju, dok je 10 upućeno u bolnicu na dalje ispitivanje i lečenje.


Toni Bler u kampanji laburista - Sputnjik Srbija\n20:31 24 Jun 2021\n15:41 07.04.2015 (osveženo 16:19 05.10.2015) Preuzmite kraći link\nBivši britanski premijer Toni Bler aktivno se uključio u kampanju svojih laburista, navodeći da bi zemlja mogla da uđe u ekonomski haos ako konzervativci premijera Dejvida Kamerona pobede na izborima u maju.\nBler, poznat kao vešt retoričar koji komplikovana pitanja izlaže jasno i jednostavno, laburistima donosi harizmu koja je toj stranci prethodno pomogla da tri puta pobedi na izborima.\nMeđutim, njegov ulazak u kampanju je i velika kocka za laburiste, pošto je Blerovo nasleđe umrljano veoma nepopularnom odlukom o učešću Velike Britanije u intervenciji u Iraku ali i privatnim poslovima koji se prepliću s funkcijom izaslanika za Bliski istok, navodi list Gardijan.\nBler se prethodno uključio u kampanju Laburističke partije donirajući po 1.000 funti za kandidate u 106 ključnih izbornih jedinica. ali je troje kandidata odbilo novac zbog nepopularnog imidža koji prati donatora.\nBivši premijer je rekao da će Dejvid Kameron, najavom referenduma o izlasku iz Evropske unije, ugroziti radna mesta i doneti neizvesnost u britansku ekonomiju.\n"Verujem da bi odlazak iz Evrope oslabio Veliku Britaniju u svetu", rekao je Bler i zatražio od glasača da pogledaju širu sliku i razmotre posledice i rizike referenduma.\nBler se, međutim, danas nije pojavio s vođom laburista Edvardom Milibandom, s kojim, kako piše britanska štampa, nije u najboljim ličnim i političkim odnosima, iako ih zbližava proevropska politika.\nKonzervativci su ocenili da ulazak Blera u kampanju pokazuje da laburisti postaju očajni.\n„Mislim da to pokazuje slabost Eda Milibanda, pa je Laubiristička partija morala da Blera u ovom trenutku uključi u borbu“, navela je ministarka unutrašnjih poslova, torijevka Tereza Mej.\nBler je odbacio te kritike, navodeći da je Miliband u kampanji u drugom delu zemlje i da veruje da laburisti mogu da rade više od dve stvari istovremeno. On je rekao da Miliband ima njegovu stroprocentnu podršku.\nPrema anketi Bi-Bi-Sija, konzervativci će osvojiti 34 odsto, laburisti 33 odsto, Ukip 13, liberalne demokrate osam, zeleni pet, a ostali šest odsto glasova na predstojećim izborima.\nS takvim rezultatima, dosadašnja koalicija torijevaca i liberalnih demokrata ne može ponovo da formira vladu, kao ni koalicija bilo koje dve stranke osim dve najveće, za šta postoje minimalni izgledi.\nlaburisti, izbori, referendum, Ed Miliband, Toni Bler, Velika Britanija


Beta 15. aprila 2021. 09:00\n„Znam da je u januaru 2017. svakog dana odlazila kod Aleksandra Vučića. Uostalom, odlazila je u zgradu Vlade Srbije kod premijera i to je bilo evidentirano na prijavnici. Vučić je Dijanu Hrkalović nametnuo Nebojši Stefanoviću. Iako ona kasnije jeste stvorila i odnos sa Stefanovićem“, rekao je Dumanović, koji je sada predsednik Saveta za borbu protiv kriminala Pokreta Oslobodjenje, za novi broj nedeljnika NIN.\n„Tada su se sa predstavnicima službi SAD sastali ministar Stefanović, komandant Specijalne antiterorističke jedinice (SAJ) Spasoje Vulović i načelnik UKP-a Srbije Dejan Kovačević. Predstavnici američkih službi su tada tražili da Dijana Hrkalović ne bude više u policiji. Ono što je ona radila znale su i nemačke službe“, rekao je Dumanović.\n„I smenjena je odmah posle sastanka u Vašingtonu, kada je Stefanović otišao kod Vučića. Navodno je tada Vučić rekao Stefanoviću i da on mora da ode. Posle tog sastanka Dijana je pokušavala da dodje do braće Vučić, ali su oni prekinuli komunikaciju s njom“, rekao je Dumanović.\nNa pitanje gde je nastao šum izmedju Stefanovića i Vučića, odgovorio je: „Pratite najveće afere, na primer Krušik i Jovanjicu i aktere koji se vezuju za njih i videćete“.


Raspisan tender za javnu nabavku: Dodik će platiti 55.000 KM za nove Karadžićeve ordene\nNaslovnica Balkan Bosna i Hercegovina Raspisan tender za javnu nabavku: Dodik će platiti 55.000 KM za nove...\nBiH – Predsjednik RS Milorad Dodik naručio je novu zbirku ordena zločinca Radovana Karadžića, koji će, sudeći prema dosadašnjim iskustvima, u predstojećem perodu zasjati na reverima pojedinaca iz srpske političke i duhovne elite s obje strane Drine.\nPrema saznanjima “Avaza”, Dodik će ordene, od kojih je većinu uspostavio ratni zločinac Karadžić, iz budžeta predsjednika RS izdvojiti 55.000 KM bez PDV-a. No, s finansijske strane, to se ne bi trebalo osjetiti na predsjedničkom budžetu koji je Dodik svojim dolaskom u Palatu RS višestruko “napumpao”. Odluka o javnoj nabavci Ordena Republike Srpske objavljena je u “Službenom glasniku BiH” broj 11, od 12. februara ove godine, a tender će trajati 30 dana.\nKako je navedeno u Obavještenju o nabavci, izvršilac posla, odnosno nabavljač, nije dužan dostaviti garanciju za ponudu, a pod stavkom “kriterij za dodjelu ugovora” navedeno je da se traži “ekonomski najpovoljnija ponuda”.\nNa osnovu objavljenog oglasa nije moguće utvrditi da li je posao, uprkos raspisanom tenderu, zapravo već dogovoren s određenom firmom, ali je nadasve znakovito da je jedini uvjet za dostavljanje tenderske dokumentacije simboličnih 20 KM?!\nPosljednju zbirku odrena RS, valja podsjetiti, Dodik je razdijelio šakom i kapom na ceremoniji 20. godišnjice obilježavanje ovog entiteta, 9. januara.\nOrden i Kačavendi\nTom prilikom, između ostalih, ordenima su zakićeni predsjednik RS Boris Tadić, grupa bivših predsjednika RS, kao i velikodostojnici Srpske pravoslavne crkve, sa zloglasnim vladikom Vasilijem Kačavendom na čelu.


Novi protesti u gradovima Srbije, nasilno jedino u Beogradu - Far\nNekoliko hiljada građana okupilo se sinoć na platou ispred Doma Narodne skupštine u Beogradu na četvrtom po redu protestu protiv režima Aleksandra Vučića.\nI Nišlije nezadovoljne aktuelnom vlašću i merama za suzbijanje virusa kovid-19, treće veče zaredom protestovali su ispred Skupštine grada i sedišta lokalnog SNS-a, kao i gradskim ulicama.\nU Novom Sadu, uoči protestne šetnje na Trgu slobode, građanima se obratio Miran Pogačar iz združene akcije „Krov nad glavom“, koji je dva dana proveo u policijskoj stanici u Vrbasu.\nPosle toga su Novosađani krenuli ka auto-putu za Beograd, kako bi ga blokirali, ali ih je u tome sprečio jak kordon policije.\nProtesti su održani i u Kragujevcu, Čačku, Užicu, Kraljevu, Kruševcu, Vranju, Leskovcu, Zrenjaninu i drugim gradovima Srbije i svuda su sem u Beogradu imali miran tok.\nNaime, u Beogradu su već nešto posle 20:00 časova počele da lete kamenice na zgradu Skupštine i zapaljene su baklje.\nU međusobnom obračunu jedan demonstrant je povređen nožem, a izdvojila se grupa agresivnijih mladića, očigledno desničarskih ubeđenja, koja je stala pred kordon policije.\nPonovo su letele flaše i uzvikivano je „Srbija, Srbija“, „Idite na Kosovo“ i „Srebrenica nije genocid“, a zatim je grupa mladića pokušala da stupi u kontakt sa postrojenim policajcima, između ostalog deleći im i ikone.\nTada su se mirni demonstranti udaljili ka trgu Nikole Pašića, a oko 21:30, ta grupa demonstranata je pokušala da uđe u skupštinu, uklonila je ogradu i napala novinara TV N1 i fotoreportere koji su pokušavali da to snime.\nPosle toga su počeli sukobi i bacanje suzavca, pa su se pojavile i ekipe Hitne pomoći, koje su zbrinule povređene ispred Skupštine Srbije posle sukoba sa policijom.\nPotom je žandarmerija oklopnim „hamerima“ potisnula demonstrante uz Bulevar kralja Aleksandra, od crkve Svetog Marka do Pravnog fakulteta.\nProtest u Beogradu je završen nešto pre jedan sat, kada se kolona policijskih vozila, koja se nalazila ispred Skupštine Srbije povukla se tog mesta i kada su demonstranti posle višesatnih protesta i sukoba sa policijom potisnuti iz centra grada.\nU protestima u Beogardu sem reporetera N1, napadnuta je i ekipa Al Džazire, a povrerđen je i fotoreporter agencije Beta Miloš Miškov. Njemu je konstatovana fraktura lobanje i zadržan je Urgentnom centru.\nSlobodan Aleksić, Beograd (izvor: Beta / Fonet / N1 / Danas)\nFoto: N1 / Nikola Kojić\nNeredi u Beogradu i Novom Sadu, protest u Nišu Više hiljada građana na ulicama protestovalo zbog izbornih rezultata Sejdinović: Odnos prema medijima znak da društvo tone u totalitarizam Mirni protesti u gradovima širom Srbije\nAl DžaziraBeogradDemonstrantiN1NapadNišNovi SadnovinaripolicijaProtestiSrbijaSukobiŽandarmerija


Ambasadorica Mirsada Čolaković razgovarala sa ministrom vanjskih poslova Kraljevine Holandije na svečanoj večeri koju je organizovao holandski kralj Willem-Alexander\nAmbasadorica Bosne i Hercegovine u Kraljevini Holandiji, Mirsada Čolaković 09. aprila 2019. godine na poziv holandskog kralja Willem-Alexandera prisustvovala je svečanoj večeri u kraljevskoj palati u Amsterdamu.\nPored protokolarnog susreta sa kraljem Willem-Alexanderom i kraljicom Maximom, princezama Beatrix i Margareth i članovima dvora, ambasadorica Čolaković je razgovarala sa ministrom vanjskih poslova Stefom Blokom. Tokom razgovora ministar Blok je vezano za nastojanja BiH da dobije kandidatski status za EU naglasio da se postavljene reforme trebaju implementirati, da se preuzete obaveze trebaju ispoštovati i da njegova zemlja sa pažnjom prati najnovija zbivanja u našem regionu, pa tim i u Bosni i Hecegovini.\nU pozdravnom govoru kralj Willem Aleksander je naveo da je za njegovu zemlju veoma važna podrška multeliateralizmu i međunarodnim institucijama, koje su u posljednje vrijeme često predmet neutemeljenih kritika. U tom smislu, posebno je istakao podršku Ujedinjenim nacijama, naglasivši važnost jednogodišnjeg mandata Holandije u Vijeću sigurnosti i njihovoj kontribuciji u borbi za poštivanje ljudskih prava i održavanje mira i sigurnosti na globalnom nivou.


Boško Obradović: Vratite penzionerima ono što ste oteli i ukinite pljačkaški zakon | Двери\nDanas sam ovde sa njima zajedno na protestu ispred zgrade RTS, Ustavnog suda i Narodne skupštine, sa veoma opravdanim zahtevom, da se ukine Zakon o privremenoj isplati penzija i da im se vrati sve ono što im je opljačkano u prethodne tri godine – rekao je Boško Obradović.\nObradović je rekao da je Srpski pokret Dveri uvek bio uz naše najstarije sugrađane, u njihovim opravdanim zahtevima da im se vrati ono što im je opljačkano, po Zakonu o privremenom načinu isplati penzija, koje je vlast Srpske napredne stranke donela.\n„Uprkos obećanjima Aleksandra Vučića da nikada neće biti smanjene penzije, evo već pune 3 godine ova vlast pljačka penzionere. I danas sam ovde sa njima zajedno na protestu ispred zgrade RTS, Ustavnog suda i Narodne skupštine, sa veoma opravdanim zahtevom, da se ukine Zakon o privremenoj isplati penzija i da im se vrati sve ono što im je opljačkano u prethodne tri godine.“\nPredsednik Dveri je još dodao da nikakva povećanja koje ova vlast nudi penzionerima, ne znače penzionerima i da oni traže da im se vrati penzija na prethodni nivo i da im se vrati ono što im je opljačkano.\n„Dveri ih podržavaju u tome i mi smo predali Narodnoj skupštini Republike Srbije upravo zakone koji će obezbediti prekidanje ovih nezakonskih pljački i vraćanje penzionerima ono što im je do sada oteto.\nU tom smislu, penzioneri, naši najstariji sugrađani, uvek mogu da računaju na Dveri i da ćemo ih podržavati u njihovim opravdanim zahtevima“ – zaključio je Boško Obradović.\nBoško ObradovićIzjavepenzijepenzioneriprotest penzioneraVučić


Kišobran koncert u okviru inicijative “Misija Beograd” – CLUBBING.RS\nKišobran koncert u okviru inicijative “Misija Beograd”\nDaje se na znanje: Kišobran je na misiji! Na misiji koja nosi ime Beograd i dešava se od 10. do 20. januara u Domu omladine.\nDovodimo vam tri benda koji će da razdrmaju pod Amerikane i pokrenu sve prisutne na ples: Thank You Baudelaire, Bas i Stega i Vibrator u rikverc!\nSva tri su mlada, sva tri su vesela, sva tri već zauzimaju svoje mesto na regionalnoj sceni. Simboličan ulaz, jeftino piće, vrhunska svirka, žive vizuelizacije i to sve u samom centru grada – podmažite đonove, ponesite kišobrane i vidimo se!\nSubota, 12. januar 2013. godine\nKišobran koncert u okviru inicijative „Misija Beograd“\nSubota, 12.01.2013. u 21h


Hrabre žene Balkana u odbrani reka pred Evropskim parlamentom | WWF\nHrabre žene Balkana u odbrani reka pred Evropskim parlamentom\nPredstavnice građanskih inicijativa sa Valbone i Kruščice govorile su o svojoj borbi pred Evropskim parlamentom.\nBrisel, 8. mart 2019. godine – Kada su pre nekoliko godina dve grupe hrabrih žena, jedna na Valboni u Albaniji, druga na Kruščici u Bosni i Hercegovini, odlučile da podignu svoj glas i da svojim telima spreče mašine i krupni kapital u uništavanju njihovih reka, nisu ni sanjale da će ta borba doći do Evropskog parlamenta.\nNa poziv WWF Adrije i Ujedinjene evropske levice/Nordijske zelene levice, predstavnice ovih građanskih inicijativa sa Valbone i Kruščice govorile su juče o svojoj borbi pred Evropskim parlamentom u Briselu, na konferenciji „Spasimo reke Balkana: pružanje otpora izgradnji hidroelektrana na Balkanu i u Albaniji“.\n„Iskoristile su priliku da upoznaju evropske parlamentarce sa pretnjama i izazovima koji su još pred njima. Učešćem na konferenciji iz prve ruke upoznale su predstavnike Evropske unije sa negativnim i po lokalno stanovništvo štetnim uticajima izgradnje malih hidroelektrana. Istakle su i niz koruptivnih radnji kroz koje se zloupotrebljavaju subvencije za podsticanje obnovljivih izvora energije, u svrhu bogaćenja pojedinaca“, izjavila je Irma Popović Dujmović iz WWF Adrije, koja je pratila predstavnice ovih inicijativa u Brisel.\nSlučajevi izgradnje malih hidroelektrana na Valboni i Kruščici primeri su sistemskog uništavanja vodnog bogastva Balkana u svrhu lake zarade i privatnih interesa, kojima sve više svedočimo poslednjih godina. Reč je o preko 2.500 manjih i većih hidroelektrana planiranih duž Balkana, čijom bi se izgradnjom uništile izuzetne prirodne vrednosti našeg regiona.\nPriča o Valboni počela je pre nekoliko godina, kada je javnost saznala za planove o izgradnji 14 hidroelektrana duž reke Valbone u Albaniji, od kojih su tri planirane u samom nacionalnom parku. Nakon netransparentnih javnih rasprava iz kojih je javnost bila isključena, lokalno stanovništvo koje živi uz reku odlučilo je da svoju borbu nastavi na sudovima. Usledile su godine sudske borbe protiv netransparentnog sistema, korumpiranih pojedinaca i državnih vlasti koje su gotovo netaknutu reku odlučile da zabetoniraju. Iako je deo procesa završen, odluke albanskih sudova se ne poštuju, a mediji i javnost izloženi su stalnim pritiscima investitora i državnih organa. Stoga bitka za Valbonu još uvek traje.\nS druge strane, događanja na reci Kruščici u Bosni i Hercegovini rezultat su istrajnosti i posvećenosti stanovnika Kruščice. Kada su pod okriljem noći, u leto 2017. godine, radnici pokušali bagerima da pristupe reci, stanovnici sela Kruščica sprečili su početak radova na izgradnji male hidroelektrane. Grupa žena svojim telima blokirala je most preko reke, a nastavljaju to da čine i dalje, godinu i po dana nakon početka ove priče.\nUprkos policijskom nasilju, sudskim postupcima protiv njih i svakodnevnim pretnjama, hrabre žene Kruščice nastavljaju svoju borbu danonoćnim čuvanjem reke. Zato je za lokalne aktivistkinje i aktiviste bila veoma važna prilika da svoje priče iznesu pred Evropskim parlamentom.\n„Odlazak u Brisel znači da je naš aktivizam u Kruščici na pravi način pokazao svetu kako se prirodni resursi, tj. reka, mogu odbraniti. Samim pozivom na konferenciju i uz podršku WWF-a uspeli smo da predstavimo ovaj pozitivan primer borbe za reku“, istakla je Maida Bilal iz Ekološkog društva Bistro.\nKonferencija Spasimo reke Balkana prilika je lokalnim udruženjima da se povežu i razmene iskustva, ali i podignu lokalni otpor na evropski nivo.\n„Otpor koji pružaju ove inicijative podstiče nas na razmišljanje o održivosti sistema podsticaja za razvoj malih hidroelektrana, te se postavlja pitanje koliko je zapravo hidroenergija zelena. Nadamo se da je ovo platforma koja će podstaći evropske institucije da ukinu privilegije koje uživaju investitori u male hidroelektrane i tako zaštite evropsko vodno bogatstvo“, zaključila je Irma Popović Dujmović.\nPredstavnice inicijative iz Kruščice u pripremama za izlaganje u Europskom parlamentu\nPredstavnice inicijative iz Kruščice pripremaju materijale\nEkološko društvo Bistro u Evropskom parlamentu


DRUŠTVO Архиве - Страница 1509 од 1555 - Dnevnik Juga\nHome / DRUŠTVO (page 1509)\nUređenje prostora iza apoteke „Sutjeska“ u centru Leskovca\nSrdjan Stamenkovic 11/09/2016\tDRUŠTVO 0\nSlike centra Leskovca slike su naše naravi. Na ne tako velikom parčetu zemljišta šut, otpad, rastinje i sve to pored keja iza apoteke "Sutjeska".\nZemljotres u Makedoniji, treslo se i u Leskovcu\nU Leskovcu, Nišu, Vranju, Kruševcu i Beogradu ovog popodneva, u 15:10 h osetio se zemljotres, posebno u stanovima na višim spratovima zgrada. Kako javlja Evropski mediteranski seizmološki centar, epicentar zemljotresa, čija je jačina pet jedinica Rihterove skale, bio je sedam kilometara istočno od Skoplja,a za sada nema informacija …\nRenovirana zgrada Mesne zajednice u Lipovici\nSrdjan Stamenkovic 09/09/2016\tDRUŠTVO 0\nObjekat Mesne zajednice u Lipovici potpuno je renoviran, a meštani ovog sela dobili su prostor za okupljanje i društvena dešavanja.\nŠkole dobile opremu za unapređenje kvaliteta obrazovanja učenika sa smetnjama u razvoju\nTri osnovne škole i Predškolska ustanova u Leskovcu dobile su opremu za unapređenje procesa učenja i stimulaciju psihomotornih veština dece sa smetnjama u razvoju.\nEberes 016 omogućio proveru šećera u krvi u Vlasotincu\nSrdjan Stamenkovic 08/09/2016\tDRUŠTVO 0\nViše od 100 građana Vlasotinca i okoline proverilo je danas stanje šećera u krvi i krvni pritisak, a desetak njih imalo je šećer iznad graničnih vrednosti.\nLaboratorija Doma zdravlja dobila vredne aparate\nSrdjan Stamenkovic 07/09/2016\tDRUŠTVO 0\nLeskovački Dom zdravlja dobio je dve vredne donacije kojima će kvalitet usluga ove zdravstvene ustanove biti podignut na viši nivo. Biohemijski analizator Olimpus AU 680, poklon je firme Makler iz Beograda i vredan je 70 hiljada evra, dok drugu donaciju čine dva analizatora za određivanje vrednosti sedimentacije, koje je leskovački Dom zdravlja dobio od firme Promedija iz Kikinde.\nSrdjan Stamenkovic 06/09/2016\tDRUŠTVO 0\nPolaganjem venaca na Spomen česmu, obeležena je godišnjica savezničkog bombardovanja Leskovca u Drugom svetskom ratu.\nSastanak sa direktorima škola povodom početka nove školske godine\nSrdjan Stamenkovic 05/09/2016\tDRUŠTVO 0\nU sali Skupštine grada, danas je održan sastanak direktora osnovnih i srednjih škola sa područja Leskovca sa gradonačelnikom, načelnicima gradskih uprava za društvene delatnosti i finansije i predstavnicima Školske uprave, na kome je bilo reči o već realizovanim projektima u oblasti obrazovanja, kao i planovima za poboljšanje nastavno-obrazovnog procesa u narednom periodu.\nUređuje se kanal „Studenka“ u Lipovici\nSrdjan Stamenkovic 04/09/2016\tDRUŠTVO 0\nU ataru sela Lipovica u toku su radovi na uređenju kanala „Studenka“ u dužini od oko 1 400 metara, odnosno na relaciji od Železničke pruge do propusta na lokalnom putu u centru sela.\nPun trg i na „Galiji“ (FOTO PRIČA)\nSrdjan Stamenkovic 03/09/2016\tDRUŠTVO 0\nGrupa „Galija“ sinoć je u Leskovcu održala još jedan veličanstveni koncert, kome je, prema procenama, prisustvovalo desetine hiljada ljudi.\nPage 1.509 of 1.555« First...1.4801.4901.500«1.5071.5081.5091.5101.511\t»\t1.5201.5301.540...Last »


BEOGRAD DANAS PRELAZI 50 ODSTO VAKCINISANIH: Goran Vesić najavio šta je sledeći prioritet u borbi protiv korona virusa – UDARNA VEST . rs\nZamenik gradonačelnika Goran Vesić izjavio je da je epidemiološka situacija u Beogradu veoma dobra i da će danas broj onih koji su primili obe doze vakcine protiv korona virusa preći 50 odsto.\nVesić je rekao da je zaključno sa jučerašnjim danom bilo 49,8 odsto revakcinisanih, a danas je taj broj 692.591 osoba.\n– Naš plan je, inače, bio da u junu dostignemo 700.000 revakcinisanih. Danas ćemo preći 50 odsto, a verovatno sutra ćemo imati 700.000 revakcinisanih – rekao je Vesić za TV Hepi, a saopštila Gradska uprava.\nKada je reč o vakcinisanima, njih je 52,4 odsto, odnosno 729.821 osoba.\nVesić je naveo da je manji odziv kod mlađe populacije, dok je kod građana starijih od 65 godina, procenat vakcinacije 81,11 odsto.\n– Ako dodate one koji su preležali korona virus i one koji zbog nekih zdravstvenih razloga ne smeju da prime vakcinu, mi smo bukvalno zaštitili kompletnu populaciju koja ima više od 60 godina. Sada je prioritet populacija od 18 do 30 godina – rekao je Vesić.\ncovid19rs, goranvesic, gradbeograd, vakcine, zamenikgradonacelnika\nKRISTIJAN NIKAD ŽEŠĆE IZVREĐAO LJUBAVNICU KRISTINU: Imaš želudac, bolje pare na to da praviš nego na pevanje! Ona briznula u PLAČ!


Svega tri dana nakon prvenstvene utakmice protiv ekipe iz Lučana, Voša će na megdan istom timu, ali u borbi za polufinale Kupa na svom "Karađorđu".\n- Staro fudbalsko pravilo glasi da nije jednostavno odigrati dve utakmice sa istim protivnikom u razmaku od samo tri dana. Međutim, imamo cilj i ideju i smatram da smo upravo na ovoj poslednjoj utakmici pokazali kako treba to da sprovodimo na terenu. Kup je specifično takmičenje, uvek je neizvesno i ja se unapred radujem meču. Orni smo, iako je period za oporavak bio kratak, ali naravno, kako je nama, tako je i igračima Mladosti. Pozivam sve da ispune stadion i pruže podršku momcima na putu ka jednom od trofeja - kaže Stolica.\nPrema njegovim rečima, neće biti iznenađenje ukoliko u timu Voše bude rotacija u odnosu na prethodni prvenstveni meč.\n- To je nešto što praktikujemo, pa smo tako i na prethodnoj utakmici rotirali trojicu igrača. Biće sigurno promena u sastavu, to je nešto što je normalno i kod nas je uvek prisutno – napominje Stolica koji ističe važnost Kupa.\nDetalj sa superligaškog meča između Mladosti i Vojvodine\n- Ukoliko osvajanjem nekog takmičenja stičete pravo da izađete u Evropu, to takmičenje nijednog trenutka ne sme da bude potcenjeno. Svaki trofej je velika stvar i nije nimalo lako doći do njega. Naravno, teže je osvojiti prvenstvo, ali i Kup je takmičenje koje je, pre svega, puno iznenađenja i mogućnosti za slabije timove da u eliminacionom sistemu iznenade favorite. Meni je Kup uvek bio interesantan i zanimljiv, i na njega gledam kao na veliku šansu za nas da izađemo u Evropu, odnosno da se radujemo još jednom trofeju.\nNi na ovom meču neće moći da računa na sve igrače.\n- Avramovski je u trenažnom procesu i videćemo koliko možemo da računamo na njega. Zbog povrede, sa prethodne prvenstvene utakmice je odsustvovao Radovanović i iako ću tek posle treninga imati tačnu informaciju, mislim da ni on neće moći da zaigra. Svi ostali igrači su spremni. Ne sumnjam u to da će momci sa pravim stavom ući u utakmicu i voditi nas do pobede.\nNa meču u Lučanima, mesto u odbrani umesto Aleksandra Radovanovića zauzeo je Siniša Saničanin, a očekuje se da će on opet zaigrati u startnoj postavi.\n- Videli smo da se radi o čvrstoj i kvalitetnoj ekipi, ali mi gledamo našu igru. Nadam se da ćemo ponoviti partiju iz Lučana, pa čak odigrati i bolje, te da ćemo na taj način ostvariti cilj, a to je plasman u polufinale. Uz odgovarajući pristup i igru, mislim da se to neće dovoditi u pitanje – rekao je Saničanin.\nUlaznice za ovu utakmicu moći će besplatno da se preuzmu na blagajni na dan meča.


Bečej: Program Dečje nedelje skromniji zbog korona virusa\nŠirom zemlje danas je počela još jedna „Dečja nedelja“. Manifestacija će trajati do 11. oktobra, u malo "specifičnim okolnostima" s obzirom na epidemiološku situaciju sa korona virusom. Dečja nedelja se ove godine obeležava pod sloganom „Podeljena sreća dva puta je veća“.\nTatjana Mitić koordinatorka Dečje nedelje je istakla da je ovo godina solidarnosti i saradnje.\n"Zbog preventivnih mera, program manifestacije će ove godine biti skromniji u odnosu na prethodne, ali neće izostati najvažnija humanitarna aktivnost "Deca - deci", koja će trajati do petka 9. oktobra. U okviru ove akcije, u Centar za mlade, ulica Glavna 47, može se odneti odeća, obuća, školski pribor...", rekla je Mitić i dodala da su tu i posete materijalno ugroženim porodicama, literarni konkurs, ali i brojne aktivnosti unutar škola i vaspitnih grupa.\nIzabela Šormaz iz Društva prijatelja dece je otkrila da je na teritoriji opštine Bečej, oko 1.500 do 1.600 dece manje u odnosu na 2007. godinu.\n"U Bečeju živi 6.401 dete i to prema najnovijim podacima koje smo dobili od Službe zdravstvene zaštite, koji vode aktivne kartone dece. Na teritoriji opštine Bečej, 961 dete živi u uslovima ekstremnog siromaštva, a čak 668 ne pohađa redovno školu. Ne smemo zanemariti ni nasilje nad decom gde najviše dominira zanemarivanje deteta", navela je Šormaz i dodala da svakako postoji i problem migracija.\nDunja Šormaz, koordinatorka Dečje nedelje je podsetila na ciljeve Dečje nedelje, među kojima je i skretanje pažnje na prava deteta i odgovornost u zaštiti dece.\n"Osim tog cilja tu su i inicijative i akcije za poboljšanje prava deteta. Moramo podići svest ljudi ka solidarnosti prema deci bez roditeljskog staranja, deci sa invaliditetom, smetnjama i poteškoćama u razvoju. Ali, jako je bitno prepoznati potrebe svakog deteta, jer svako dete ima pravo na solidarnost".\nSvetlana Vuletić, zamenica predsednika opštine je pohvalila organizaciju Dečje nedelje u ovim specifičnim uslovima i predstavila šta je sve urađeno u prethodnih godinu i po dana za decu, ali i planove, a koji se mahom tiču obnove i rekonstrukcije škola, terena i predškolskih ustanova na teritoriji bečejske opštine.


06.02.2018 17:05, Novosti\nTo što su vam rekli da ste operisani od sluha ili mislite da nemate pevačkog dara, ne znači da ne treba da pevate. Štaviše, pevajte svakog dana, naglas ili u tišini, više puta dnevno ili samo jednom. Istraživanja pokazuju da je ovo odlična terapija u borbi sa stresom, jer nerve napete kao struna opušta za tren oka. Pevanje nazivaju infuzijom za smirenje, u toku kojeg se uključuje desni temporalni deo mozga koji oslobađa endorfin i oksitocin, a smanjuje nivo kortizola - indikator stresa. Pesma napada anksioznost, čini nas radosnijim, kreativnijim i bržemislećim. Čim zapevamo, dolazi do promene određenih neurotransmitera, što pogotovo osećaju osobe sklone depresiji, jer im se u tom momentu smanjuje doživljaj usamljenosti.\nSofija Eftimiju, pevačica i profesorka pevanja iz Velike Britanije, naročito preporučuje pevanje u grupi, što znači da možete da pevate i sa prijateljima, decom, dok spremate večeru sa partnerom ili da bar jednom nedeljno odete na karaoke.- Tokom pevanja svaki član tima oseća kako vibracije muzike prolaze kroz njegovo telo, pa naša srca počinju simultano da kucaju. Grupnim pevanjem se bukvalno može formirati uniformni srčani ritam cele grupe - objašnjava Sofia.


Izvor: RTS, 21.Okt.2019, 09:37\nRekonstrukcija zgrade pozorišta "Bora Stanković" u Vranju je završena. Večeras je svečana ceremonija otvaranja, a glumci se vraćaju u svoju kuću. Direktor pozorišta Nenad Jović kaže da je ovo veliki dan za sve Vranjance, pozorišnu publiku i rukovodstvo grada.\nDirektor pozorišta u Vranju Nenad Jović kaže da je rekonstrukcijom >> Pročitaj celu vest na sajtu RTS << zgrade rešen najveći problem kulture u gradu i regionu.\nIstiče da je najveći problem tokom rekonstrukcije bila dekontaminacija prostora.\n"Rešili smo i taj problem u saradnji sa Institutom u Vinči koji je jedini akreditovan da odradi taj posao", objašnjava Jović.\nNaglašava da je nova zgrada jedna od najmodernijih, sa najsavremenijom scenskom opremom, kao i video i audio opremom.\n"Zgrada pruža nove mogućnosti, pa ćemo moći da radimo sve velike i kompleksne predstave, kao i da dovodimo predstave velikih pozorišta", kaže Jović.\nIstiče da će novina u radu pozorišta biti i mala scena koja pruža mogućnost izvođenja kamernih i kabaretskh predstava.\nSvečanom otvaranju prisustvovaće i predsednik Aleksandar Vučić.\nVRANJE - Rekonstrukcija zgrade pozorišta "Bora Stanković" u Vranju je završena. Večeras je svečana ceremonija otvaranja, a glumci se vraćaju u svoju kuću. Direktor pozorišta Nenad Jović kaže da je ovo veliki dan za sve Vranjance, pozorišnu publiku i rukovodstvo grada.


Predsednik Vučić u Leskovcu: Za godinu i nešto dana stadion po UEFA propisima – Info Centar Juga\nPredsednik Republike Srbije Aleksandar Vučić posetio je danas Leskovac i obišao stadion ,,Dubočica“, gde je planirana izgradnja novog gradskog stadiona, kao i radove na obnovi zgrade Opšte bolnice.\nVučić je prilikom obilaska stadiona „Dubočica“, rekao da će radovi na izgradnji šest stadiona, u Subotici, Zaječaru, Loznici, Kraljevu, Vranju i Leskovcu početi najkasnije u aprilu sledeće godine.\n„Za godinu i nešto dana, ovde će ljudi moći da vide fantastičan objekat“, rekao je predsednik Vučić i istakao da će dobar stadion mnogo značiti građanima u ovom delu Srbije.\nDo kraja septembra biće završen Projekat za građevinsku dozvolu, nakon čega sledi tehnička kontrola projekta.\n„Svi gradski stadioni biće kapaciteta oko 8200 sedišta i projektuju se tako da ispunjavaju uslove koje propisuje UEFA. Vreme za realizaciju projekta je do 20 meseci“, rekao je predsednik i dodao da će biti uloženo oko 20 miliona evra po stadionu.\nVučić je istakao da će svi stadioni biti izgrađeni po međunarodnim standardima, pokriveni, sa najmodernijim reflektorima i da će na njima moći da igra reprezentacija.\nPredsednika Vučića dočekao je veliki broj sportista. „Kada vas ima ovoliko koji želite da se bavite sportom, da imate zdravo telo i zdrav duh, to će sigurno dati rezultate. Hvala vam što ste se okupili u ovolikom broju, prosledite pozdrave svojim porodicama“, kazao je Vučić, okupljenim mališanima.\nPredsednik Vučić obišao je i radove na obnovi Opšte bolnice u Leskovcu i najavio da će bolnica za godinu i po dobiti i magnetnu rezonancu.\n„U toku su i radovi na obnovi Opšte bolnice u koju ćemo uložiti 1,2 milijarde dinara u dve faze, a završeni su radovi na obnovi Infektivne klinike i to su pokazatelji kako zemlja napreduje i razvija se. Treba da pokušamo da ljude zadržimo u mestima u kojima su rođeni ako im ponudimo uslove za život kao u velikim gradovima, i dramatičnim popravljanjem životnog standarda“, naglasio Vučić.\nOn je najavio i da će medicinskim radnicima već od novembarske plate biti uvećana zarada i da će medicinski tehničari imati najveće povećanje, najverovatnije od 15 odsto.\nVučić je najavio i da će svi penzioneri u Srbiji dobiti do kraja godine jednokratnu pomoć od 5.000 dinara, kao i povećanje penzija od decembra ili januara.


Dušanka Majkić prevršila svaku mjeru: "U muslimanskim glavama rat još traje, bošnjački političari stoje iza priče radikalnih islamista" - Index.ba\nDušanka Majkić prevršila svaku mjeru: “U muslimanskim glavama rat još traje, bošnjački političari stoje iza priče radikalnih islamista”\nU saobraćajnoj nesreći na Stupskoj petlji povrijeđena jedna osoba\nJedna osoba je povrijeđena u saobraćajnoj nesreći koja se u večernjim satima desila na Stupskoj petlji u Sarajevu. Ovu informaciju...\nKS: Pozitivno je 89 novih uzoraka na COVID-19\nKlinički centar Univerziteta u Sarajevu tokom noći testirao je 241 uzorak na koronavirus. U Kantonu Sarajevo pozitivno je 89...\nPrema prognozi Federalnog hidrometeorološkog zavoda BiH sutra, 4. marta, u Bosni i Hercegovini preovladavat će sunčano vrijeme. Lokalno, po kotlinama...\nMajkić je u skandaloznom intervju za “Večernje novosti” naglasila da zastrašujuće djeluje povik i da sve podsjeća na početak rata kada su se “radikalni islamisti sakupljali u BiH”.\nNaredni članakJedna od desetina hiljada! Zna li Srbija za silovanu Memnunu kojoj su i dijete zaklali?


Sta je to Razmjerna penzija ? - BiH Pravo\nSta je to Razmjerna penzija ?\nSta je to Razmjerna penzija ?#2628\nBy pravnik - Thu Sep 06, 2018 8:16 am\n- Thu Sep 06, 2018 8:16 am #2628\nŠta je to Razmjerna penzija?\nAko osiguranik ne ispunjava uslove za ostvarivanje prava na starosnu penziju samo na temelju razdoblja osiguranja ostvarenih u BiH, bosanskohercegovački nositelj osiguranja će, radi ispunjenja uslova za penziju, uzeti u obzir i razdoblja osiguranja navršena u inostranstvu– u nekoj od država s kojima država BiH ima važeći međunarodni ugovor o socijalnom osiguranju, ali će visina penzije biti određena samo na temelju razdoblja osiguranja navršenih u BiH.\nZahtjev za penziju, sukladno ugovoru o socijalnom osiguranju između BiH i druge države podnosi se mjerodavnim tijelima penzijskog i invalidskog osiguranja, ovisno o mjestu prebivališta. Ukoliko BiH nema potpisan ugovor s nekom od zemalja, zahtjev za ostvarivanje prava na penziju u Federaciji BiH može se poslati poštom ili osobno predati u najbližu ispostavu kantonalnih administrativnih službi na području Federacije BiH.\n- By Jasmina2019\nSuprug ne zeli sporazuman razvod, ne zeli da placa[…]\nPravo korištenja i upravljanja vlastitim parkingom\n- By dzesba\nVlasnik poslovnog objekta fizičko lice A koje daje[…]\nZAKON O IZMJENAMA I DOPUNAMA ZAKONA O NOTARIMA Č[…]\nZakon o izmjenama Zakona o privrednim drustvima Republike Srpske\nZAKON O IZMJENAMA ZAKONA O PRIVREDNIM DRUŠ[…]


O centru – Centar za istraživanja\nCentar za istraživanja je izdvojena jedinica Centra za ljudske resurse – HR Centra koja se razvijala uporedo i vremenom gradila Istraživački Inkubator kroz svoju bazu konsultanata. Specijalizovani smo za statističke konsultacije, eksplorativnu analizu podataka, ekonometrijsko modeliranje, istraživanja stavova građana i analizu medija, monitoring i evaluciju projekata i izradu istraživačkih instrumenata.\nOsim toga nudimo niz obuka uključujući kurseve iz statističke analize i obrade podataka, ekonometrije i primene statističkih metoda i tehnika u različitim statističkim softverima kao što su IMB SPSS, Stata, EViews, Gretl, R, online prikupljanja, obrade i analize stavova putem platfome www.tvojstav.com, analize sadržaja komunikacije, monitoringa i evalucije.\nSve usluge i kursevi prilagođeni su potrebama Vaše kompanije ili Vašeg naučno-istraživačkog projekta, tako da Vam možemo pružiti optimalno rešenje – na srpskom ili engleskom jeziku.\nSve naše usluge se mogu kombinovati kako bismo došli do rešenja koje je najbolje za Vašu kompaniju. Vaše zadovoljstvo našim radom nam je od najveće važnosti, zbog čega posebno izdvajamo vreme da temeljno razgovaramo s Vama o svakom projektu ili kursu pre nego što počnemo sa realizacijom.\nStatističke konsultacije podrazumevaju da Vas podržavamo tokom celog empirijskog procesa istraživanja. Analiziramo podatke, procenjujemo ekonometrijske modele i prognoze, prezentujemo Vam rezultate analize i sugerišemo Vam koje analize da uključite za donošenje odluka.\nNaš tim će kombinovati sve usluge Centra kako bi Vam pružio pouzdane, pravovremene i efikasne savete.\nPrvi korak ka pristupu podacima je eksplorativna analiza podataka – i u mnogim slučajevima ovaj korak je možda već sam po sebi dovoljan! Centar za istraživanja Vam pomaže u pripremi vaših podataka za analizu, izračunava deskriptivnu statistiku i prikazuje važne karakteristike vaših podataka kako biste stekli uvid o tome što Vam podaci govore. Takva analiza sama po sebi već može pružiti korisne savete koji vas mogu usmeriti pri donošenju odluka.\nEkonometrija kombinuje ekonomsku teoriju, statistiku i matematičke metode za analizu ekonomskih i poslovnih podataka. Takvi podaci mogu biti ekonomski podaci specifični za zemlju, podaci o finansijskim tržištima ili poslovni podaci, kao što su podaci o prodaji ili nakon prodaje. Centar za istraživanja sprovodi ekonometrijske analize za podatke o preseku, podatke o panelu i podatke o vremenskim serijama – i tako obezbeđuje odgovarajuće metode za svako empirijsko pitanje.\nDa li vaša kompanija ima podatke koji zahtevaju više od eksplorativne analize podataka? Centar za istraživanja Vam pruža rezultate sofisticiranih ekonometrijskih modela koji su prilagođeni vašim specifičnim potrebama i ciljevima.\nDugoročno, kompanije mogu imati koristi od obuke zaposlenih za analizu podataka, statistiku, ekonometriju koristeći različite softverske pakete. Centar za istraživanaj nudi razne kurseve koji pokrivaju širok spektar tema – od osnovne statistike i modeliranja linearne regresije do analize vremenskih serija i njene primene koristeći statističke programske pakete. Svi kursevi se izvode na odgovarajućem nivou i mogu se više fokusirati na praktične primene ili na teorijska pitanja.\nOnline istraživanja i ankete\nIstraživački tim Centra sprovedi online istraživanja stavova ispitanika putem tvojstav.com, prve online platforme ove vrste u ovom delu Evrope, za sprovođenje online istraživanja stavova putem kreiranja sopstvenih anketa ili modli gotovih, odnosno formiranje jednog ili više panela ispitanika i sprovođenje istraživanja na nivou jednog ili više panela sa i bez stimulacije (novčane nagrade) učesnika.\nZa razliku od tradicionalnih „papirnih“ anketa koje zahtevaju organizovanje anketara i njihovu obuku, kordinaciju i kontrolu, mi Vam nudimo tip istraživanja gde ćete Vi sami ili uz našu pomoć formirati svoj panel ispitanika, ili korišćenjem naših postojećih bez panela sprovesti prikupljanje odgovora i izvršiti statističku analizu na način da ćete sve faze istraživanja pratiti uživo iz udubnosti vaše radne stolice ili fotelje, koje ne mora da bude u vašoj kancelariji, već tamo gde vi želite da budete.\nU svakoj fazi istraživanja ćete imati stručnu pomoć, od izrade nacrta istraživačkog okvira, izrade indikatora i pitanja za anketu, do izrade uzorka i njegove realizacije.\nKoristeći mogućnosti koje poseduje www.tvojstav.com i konsultante Centra, u prilici smo da Vam ponudimo i raznovrsne psihometrijske i sociometrijske testove kojima ćete izmeriti prisutnost određenih pojava, fenomena, osobina na bilo kojoj grupi ili populaciji ispitanika. Tako možete izmeriti motivisanost zaposlenosti, psihološke profile vaših klijenata …. .\nU današnjem svetu tradicionalnih i online komunikacija stvorene su potrebe i mogućnosti za analizu sadržaja komunikacije putem koje možemo da utvrdimo potrebe i namere svih relevantnih društvenih aktera, ali i njihove odnose i namere prema nama i prema drugima. Analiza sadržaja komunikacije takođe nam može dati informaciju kako mediji izveštavaju o nama i drugim (konkurentskim) akterima. Medijska slika aktera je deo njegovog boniteta.\nNaši konsultatnti su razvili metodologiju analize komunikacije koju sa uspehom primenjuju dugi niz godina. Kroz analizu diskursa, merenje vremena, zastupljenosti, odnosno tonalitet predstavljanja aktera i tema u konvencionalnim i online medijima u prilici smo da pružimo preciznu medijsku slike aktera, odnosno njegovog medijskog delanja i položaja u odnosu na ostale aktere u medijskom polju.\nSve napred navedene usluge Centra se ulivaju u vrstu istraživanja koja dobija na zamahu u poslednje vreme, a to su studije monitoringa i evalucije kojima se u dužem vremenskom periodu mere rezultati projekata i poduhvata koje neki pojedinac, institucija ili neke kompanije tokom i nakon sprovedenih aktivnosti preduzimaju.\nEkspertska raznovrsnost konsultanta i raspoloživih istraživačkih usluga Centra nam daje mogućnost da u dogovoru sa klijentom razvijemo metodologiju koja će mu omogućiti da na objektivan, proveriv, precizan, obuhvatan način i u skladu sa raspoploživim sredstvima prati realizaciju projekta, promene koje nastaju, eventualne izazove kako bi bili na vreme predupređeni.\nKonsultatini Centra imaju višegodišnje iskustvo izrade metodologije monitoringa i evaluacije i sprovođenja monitoringa i evalucije projekata koji su podržavani od EU, Svetske banke, UNDP-a, USAID-a što u Srbiji, što u državama Zapadnog Balkana u različitim sferama od infrastrukture, preko privrede i komunalnih projekata, do projekata u društvenim oblastima.\nNaš tim čine visoko kvalifikovani motivisani i iskusni istraživači koji koriste najnovije metode i tehnike za empirijska istraživanja kako bi ponudili efektivnu i pravovremenu podršku.\nZa svaki projekat biramo odgovarajući tim od svih dostupnih konsultanata kako bismo postigli najbolje rešenje za naše klijente.\nPored uzbudljivog projektnog rada u motivisanom timu, Centar za istraživanja povezuje visoko kvalifikovane istraživače sa uspešnim kompanijama. Dok klijenti profitiraju od našeg know-how-a i pristupa za rešavanje problema koje pokreću istraživanja, naši konsultanti imaju priliku da pronađu nove mogućnosti istraživanja ili čak nove perspektive za karijeru.


Rebalans budžeta RS dobio zeleno svjetlo | SWOT\nRebalans budžeta RS dobio zeleno svjetlo\nBANJALUKA – Klub Bošnjaka u Vijeću naroda RS juče nije, kao što je ranije najavio, pokrenuo zaštitu vitalnog nacionalnog interesa na rebalans budžeta RS za 2009. godinu, čime su stečeni uslovi da ovaj dokument bude potvrđen i objavljen u “Službenom glasniku RS”.\nOnog trenutka kada rebalans budžeta RS bude objavljen u "Službenom glasniku" biće ispunjeni i zahtjevi koje je MMF postavio pred RS, te zbog toga neće postojati smetnje za nastavak stendbaj aranžmana s tom institucijom.\nRanko Karapetrović, sekretar Narodne skupštine RS, rekao je da će danas biti odlučeno kada će rebalans budžeta biti objavljen u "Službenom glasniku RS", ističući da nema nijednog razloga da to ne bude učinjeno.\nOn je kazao da je Klub Bošnjaka imao rok od sedam dana do kada može podići veto, dodajući da je poznata ustavna procedura kako izgleda podizanje veta.\n"To u ovom slučaju nije urađeno", kazao je Karapetrović.\nMeđutim, Edin Ramić, predsjednik Kluba Bošnjaka, ne misli da je istekom roka od sedam dana izgubljena mogućnost da se taj klub o ponuđenom rebalansu izjašnjava u septembru, kad, kako kaže, očekuje da se "steknu uslovi da to pitanje bude razmatrano, poštivajući Ustav RS".\nRamić je rekao da Klub Bošnjaka do kraja avgusta neće razmatrati akte koje je usvojila Narodna skupština RS i da se pridružuju sudijama Ustavnog suda RS koji se trenutno nalaze na godišnjem odmoru.\nUpitan da li je opstrukcija to što nije razmatran rebalans budžeta s obzirom na činjenicu da krajem avgusta ističe rok za usvajanje rebalansa budžeta svih institucija vlasti u BiH, Ramić je rekao da nije riječ ni o kakvoj opstrukciji, jer je inicijativa Kluba Bošnjaka u vezi s izmjenom Poslovnika Ustavnog suda RS još u martu bila upućena u Narodnu skupštinu RS.\nDževad Osmančević, predsjedavajući Vijeća naroda RS, kazao je da se Klub Bošnjaka nije izjasnio o aktima Narodne skupštine RS i rebalansu budžeta, te da nisu stvorene pretpostavke da on stupi na snagu.\nOn je rekao da će u septembru biti potrebe za ”razmatranje još nekih rebalansa”.\nMirko Stevanović, sekretar Vijeća naroda RS, kaže da je obavijestio Narodnu skupštinu RS da Klub Srba i Klub Hrvata nisu pokrenuli zaštitu vitalnog nacionalnog interesa u rebalansu budžeta, a da Klub Bošnjaka nije ni razmatrao taj dokument.\nMiroslav Mikeš, potpredsjednik Vijeća naroda RS, objasnio da su klubovi u ovom tijelu dužni u roku od sedam dana razmotriti dokumenta koja im dostavi parlament i da u tom roku obavijeste Narodnu skupštinu da li su pokrenuli zaštitu vitalnog nacionalnog interesa ili ne.\n"Osnovno pravilo u pravu je da onaj ko ima mogućnost da iskoristi svoje pravo ima i određen rok da to učini", kaže Mikeš, dodajući da ukoliko ispusti svoj rok, gubi i svoje pravo.\nPrema njegovim riječima, ista pravnička logika se primjenjuje već 2000 godina u svim sličnim vrstama predmeta.\nAleksandar Džombić, ministar finansija RS, rekao je da RS ima dovoljne unutrašnje rezerve i potencijal da prevaziđe krizu i bez sredstava MMF-a, dok FBiH nije u toj poziciji.\nDžombić je kazao da je obaveza svih nivoa vlasti u BiH da do kraja avgusta potvrde rebalanse budžeta nakon čega se očekuje kontrola predstavnika MMF-a, kako bi druga tranša sredstava MMF-a stigla u decembru.\nMeđutim, Džombić kaže da ne bi bilo dobro da se ne ispune uslovi MMF-a jer bi morali biti usporeni ili zaustavljeni neki razvojni programi.\nOn je kazao da je prva tranša MMF-a od oko 131 miliona KM legla na račun RS, što dodatno povećava sigurnost budžeta za 2009. godinu, napominjući da bi bilo dobro da i sljedeće tranše kredita budu realizovane.


EGIPATSKI ŠEF BEZBEDNOSTI: AMERIKA BILA UPOZORENA NA 11. SEPTEMBAR I NAMESTILA EGIPATSKU REVOLUCIJU | Web-Tribune.com\nHome / IZA KULISA / EGIPATSKI ŠEF BEZBEDNOSTI: AMERIKA BILA UPOZORENA NA 11. SEPTEMBAR I NAMESTILA EGIPATSKU REVOLUCIJU\n18. avgusta 2014.\tIZA KULISA 1 Comment\nPreko vikenda, bivši egipatski ministar unutrašnjih poslova u vladi Hosnija Mubaraka, Habib El-Adli, održao je govor na njegovom ponovnom suđenju u Kairu, Egipat. Među brojnim opštim izjavama, El-Adli je imao bar dve žestoke tvrdnje tokom svog svedočenja koje skoro da nisu uopšte prenete od strane zapadnih medija.\nJedna od ovih tvrdnji je upravo ta da SAD stoji iza egipatske revolucije 2011. godine koja je zbacila Hosnija Mubaraka sa vlasti. Druga tvrdnja je da su egipatske obaveštajne službe, saznavši informaciju o mogućoj terorističkoj operaciji protiv SAD u septembru 2001., upozorile SAD dva puta i oba puta bile potpuno ignorisane.\nEl-Adli je zatim nastavio diskusiju o tome kako je predsednik Mubarak 2002. godine razgovarao sa predsednikom Bušem o činjenici da im je dojavljeno o mogućem napadu, te da su ga oni ignorisali.\nPredsednik Buš je bio potpuno iznenađen i rekao je kako nema pojma o čemu je reč. Obaveštajna služba CIA bila je prva koja je obaveštena, ali ipak ni reč nisu preneli predsedniku.\nNevezano za to, El-Adlijeve izjave potvrđuju ono što se davno znalo u Egiptu po pitanju terorističkog napada na SAD, kao i činjenicu da je ta informacija preneta američkim obaveštajnim službama.\nU izveštaju AP 7. decembra 2001. godine stoji da je Mubarak tvrdio da je bio svestan o mogućem terorističkom napadu na SAD pre nego što se dogodio. Tamo piše da je egipatski predsednik upozorio SAD 12 dana pre napada da se sprema teroristički napad na Njujork i Vašington, iako nisu tačno znali da će meta biti kule bliznakinje.\nTakođe tokom svedočenja, El-Adli je izjavio da su SAD odgovorne za ustanak 2011. godine u Egiptu kojim je svrgnut Hosni Mubarak. On tvrdi da su amerikanci imali dvostruki plan.\nPrvi deo plana je bila ponuda finansijskog podsticaja za usvajanje modela vlasti ponuđenog od strane SAD, a ako bi vođe odbile, optužili bi ih da su diktatori. Drugi deo plana je bio da se mobilizuje „zlatna mladost“ ove države kako bi se destabilizovala i svrgnula postojeća vlast.\nU suštini, El-Adli je otkrio da su SAD planirale i izvele Obojenu revoluciju u Egiptu 2011. godine. On tvrdi da se snage bezbednosti nisu puno borile protiv protestanata tokom ovog prevrata.\nEl-Adli je takođe izjavio da su postojale „krtice“ u egipatskoj policiji koje su davale oružje „Palestinskoj policiji“ koja je pucala na egipatske aktiviste ne bi li namestila egipatskoj policiji.\nOn je opisao sebe, kao i ostale kojima se sudi pored njega, kao „nacionalne figure koje su do kraja istrajale u svojoj dužnosti“.\nIpak, ako su El-Adlijeve izjave o predznanju vezanom za napad 9. septembra tačne i stvarno ignorisane od strane američkih obaveštajnih službi, pojavljivanje takve informacije manje od mesec dana pred godišnjicu napada bi moglo da posluži kao podsticaj da se pokrene prava istraga o napadu.\nIsto tako, izjava vezana za revoluciju 2011. godine bi trebalo da posluži kao dokaz da je takozvana „demokratija“ koja se trenutno odvija na Bliskom istoku ništa više do metoda zapadnjačke destabilizacije.\nTags Amerikanci bezbednost demokratija dužnost Egiptu formacija izjavio Ministar unutrašnjih poslova otkrio predsednik protest septembar tajna služba teroristi teroristički napad trenutno tvrdnje\nPrevious MEMOARI JOVANKE BROZ POSTOJE, UZDRMAĆE SRPSKU I SVETSKU JAVNU SCENU\nNext Čaj od komorača za bolje varenje i kvalitetnije majčino mleko


Hrvatske ceste: Rizik od rasta cena je na graditeljima mosta\nTanjug 30. septembra 2021. 15:02\nZAGREB – Povodom napisa hrvatskih medija da će kineska firma CRBC, koja gradi Pelješki most, tražiti od države dodatnih 450 miliona kuna (60 miliona evra) zbog novonastalih troškova, u Hrvatski cestama (HC) kažu da oni takav zahtev još nisu dobili, ni službeni ni neslužbeni, ni usmeni ni pismeni.\n„Na početku bismo jasno naznačili da Hrvatske ceste, kao investitor radova, nisu primile pismeni zahtev, kao ni usmeni, za povećanjem troškova u iznosu od 450 miliona kuna od firme CRBC. Isto tako, prema važećem ugovoru, sav rizik od povećanja cena je na izvođaču radova“, rekla je portparolka HC Tamara Pajić za portal Index.\nJutarnji list je objavio danas da će Kinezi ispostaviti veći račun za izgradnju mosta zbog poskupljenja materijala, transporta, i uticaja pandemije.\nPortparolka HC-a je navela da je to državno preduzeće upoznato s povećanjem troškova nabavke materijala i energenata na hrvatskom tržištu, ne samo zbog Pelješkog mosta nego i zbog ostalih projekata.\n„Bitno je pomenuti da je Pelješki most ugovoren pre povećanja troškova na tržištu materijala i energenata. Jedinične cene ugovorenih stavki ne mogu se menjati dok god je postojeći Ugovor na snazi, međutim u sve ugovore je ugrađena klauzula o kliznoj skali putem koje izvođači mogu zatražiti naknadu zbog povećanih troškova poslovanja“, rekla je Pajić.\nDodala je da informaciju o toj računici mogu dati tek nakon eventualnog dobijanja takvog zahteva, i ponovila da do sada nisu dobili zvanični zahtev od CRBC-a na osnovu kojeg bi mogli da urade analizu njegove opravdanosti.\nHrvatske ceste, naglasila je, mogu da odbiju zahtev za povećanje jediničnih cena.\n„Bez obzira na eventualno podneseni zahtev i eventualno njegovo odbijanje od Hrvatskih cesta, izvođač je dužan da završi radove u ugovorenim rokovima, a njihovo neizvršavanje bi značilo naplatu penala zbog kašnjenja. Budući da ne postoji službeni zahtev, ne možemo ustupiti informaciju na šta se odnosi povećanje troškova koje Jutarnji list navodi u svom članku, a za koji nije tražio komentar Hrvatskih cesta“, poručila je Pajić.


Pobeda Kluba malog fudbala Bor u prvoj utakmici na novom parketu – RADIO TELEVIZIJA BOR\nPobeda Kluba malog fudbala Bor u prvoj utakmici na novom parketu\nBOR- Borski Klub malog fudbala debitovao je u takmičarskoj utakmici na novom parketu u Sportskom centru u Boru pobedom nad ekipom Akademca iz Niša 2:1, poluvreme 1:1.\nBorski tim je pobedom blizu ostvarenja cilja u sezoni, opstanka u istočnoj grupi treće futsal lige, a bodovno se izjednačio sa ekipom Akademca na sedmom mestu iako ima dve utakmice manje, odložene duele sa ekipama vodećeg Zufa iz Bujanovca i kuršumlijskih Belih crkvi, kod kuće.\nPrema rečima kapitena borske ekipe Milivoja Đenadića, novi parket u velikoj dvorani Sportskog centra pruža odlične, ali sada i drugačije uslove za igru: lopta se zapravo kreće brže, zbog čega je neophodno malo vremena da se ekipa prilagodi tim uslovima i opravda epitet uvek neugodnog domaćina.\nOsim ekipi BSK-a, borski klub malog fudbala gostuje u preostalih šest kola još samo niškom Radničkom, a oba tima jesu pri vrhu tabele. Ali, zato je domaćin u četiri utakmice, u kojima bi realno mogao do novih važnih bodova, pa i do pozicije pri vrhu tabele koja više nije tako daleko.\nTags: Bor, borski, fudbala, futsal, klub, kmf bor, liga, malog, treca\nPrevious Borske rukometašice sutra protiv Juniora\nNext Ekipa “Sport Bor” na završnom turniru memorijala “Igrajmo za 16”


Rešenjem o dodeli sredstava za sufinansiranje od 13. septembra 2016. godine omogućeno je da se započne sa adaptacijom i sanacijom dela zgrade NP „Toša Jovanović”. Radovima će biti obuhvaćeno uređenje foajea i hidroizolacija na spoljašnjem zidu koji se nalazi naspram Narodnog muzeja Zrenjanin.\nRadovi su započeti 6. novembra 2017. godine, izvođač je firma MV „Razvoj” iz Kleka, a vrednost konkursnog projekta je oko 17 miliona dinara. Očekuje se da će novi izgled foajea, kao i ostali predviđeni radovi na zgradi NP „Toša Jovanović” biti okončani do kraja godine, a ukoliko ne dođe do nekih nepredviđenih okolnosti, zrenjaninsko pozorište posle Božića nastavlja sa redovnim igranjem predstava.\nOvom prilikom glumački ansambl i uprava Pozorišta saopštili su da se zbog pomenutih radova novogodišnja predstava na Lutkarskoj sceni neće igrati, te da se ni doček Deda Mraza i dodele paketića za kolektive firmi neće organizovati. S nadom da će roditelji i deca, kao i ljubitelji teatra iskazati razumevanje za situaciju u kojoj smo se našli, radujemo se budućim susretima u obnovljenom i lepšem izdanju naše pozorišne kuće.\nTagovi pozoristeVesti Zrenjaninzrenjanin\nSportski vikend - rukomet, fudbal, košarka i vaterpolo Srbija - Rumunija


D. Dragičević - Blic\nREKORD BiH Pezer peti na Svetskom prvenstvu\nMesud Pezer, bacač kugle iz BiH ostvario je sjajan rezultat na Svetskom dvoranskom prvenstvu u Birmingemu.\nRajnhart promašio pobedu u Zagrebu\nKošarkaši Igokee poraženi su od Cibone 86:87 na gostovanju u Zagrebu.\nBorac sa tri gola ispratio Metalege\nFudbaleri Borca su u generalnoj probi pred nastavak šampionata Bosne i Hercegovine savladali člana Prve lige Federacije BiH, Metalege iz Jajca sa 3:0 i tako napravili dobru uvertiru za nastavak šampionata.\nŽenska košarkaška reprezentacija BiH savladala Island: Sjajna Marica Gajić VODILA DO POBEDE\nŽenska košarkaška reprezentacija Bosne i Hercegovine ostvarila je drugu pobedu u kvalifikacijama za Evropsko prvenstvo.\nJedan od najvećih uspeha U KARIJERI: Bašić u finalu ATP turnira u Sofiji preko Vavrinke\nTeniser BiH Mirza Bašić je ostvario jedan od najvećih uspeha u karijeri.\nRukometni savez BiH u problem: Tinja sukob između Upravnog odbora i klubova\nRukometni savez Bosne i Hercegovine se nalazi u novom problemu. Predstavnici klubova Premijer lige BiH su došli na sednicu Izvršnog odbora RS BiH sa zahtevima da njihovo udruženje vodi takmičenje do kraja sezone, a da članovi Upravnog odbora podnesu ostavke i da se sazove vanredna Skupština.\nMega u poslednjoj četvrtini slomila Igokeu\nKošarkaši Mege drugi su finalisti juniorske ABA lige. Oni su u sjajnom drugom polufinalu savladali Igokeu 73:70, nakon velikog preokreta u poslednjoj četvrtini.\nPripreme premijerligaša iz RS: Poraz Borca, remi Radnika\nVezni igrač Goran Galešić novi je igrač Krupe. Nakon što je u zimskom prelaznom roku raskinuo saradnju sa banjalučkim Borcem, pomenuti fudbaler je imao nekoliko ponuda, ali se na kraju odlučio da ostane u svom gradu i preseli u kanjon Vrbasa.\nOSUĐENI NA USPEH Trenerski rad zasenio primarno zanimanje\nMnogi treneri u BiH mogu da se pohvale odličnim rezultatima, a samo nekoliko godina ranije većina ih nije ni slutila koga će voditi sa klupe.\nDefanzivac Samir Memišević o ponudi bivšeg šampiona AZ Alkmara: Groningen odlučuje o transferu\nBivši šampion Holandije AZ Alkmar želi da u svoje redove dovede defanzivca Groningena Samira Memiševića.\nProsinečki ostao u igri za selektora fudbalske reprezentacije BiH\nKonačnu odluku o novom selektoru fudbalske reprezentacije Bosne i Hercegovine donećemo 4. Januara , a trenutno su oba kandidata Amar Osim i Robert Prosinečki u ravnopravnom položaju, rekao je potpredsednik saveza Milorad Sofrenić.\nOsim ili Prosinečki: BiH još čeka na novog selektora\nIzvršni odbor Fudbalskog saveza Bosne i Hercegovine ni na sednici u Zenici nije doneo odluku o novom selektoru i nasledniku Mehmeda Baždarevića.\nVlada Republike Srpske još jednom je izašla u susret Rukometnom klubu Borac M:tel i prihvatila je informaciju o potrebi odgode naplate poreskih obaveza.\nŠampion BiH Borac ide na teško gostovanje: Derventa želi trijumf za oproštaj od navijača\nRukometni klub Derventa želi da se od svojih navijača oprosti uz veliku pobedu i da na svom terenu savlada šampiona Borac.


“Balkan posebno zaštititi usled uticaja Rusije” – Svet – Radio Sanja\n“Balkan posebno zaštititi usled uticaja Rusije” – Svet\nAmerički republikanski senator Tom Tilis (R-NC) koji predvodi posmatračke grupu NATO-a u Senatu ispred predstavnika obe partije uputio je pismo američkom predsedniku Džozefu Bajdenu uoči njegovog putovanja u Evropu naredne nedelje na samit NATO-a u Briselu.\nMeđu zahtevima senatora iznetih u pismu Bajdenu, jesu i upućivanje dodatne vojne opreme Ukrajini za odbranu njenog vazdušnog prostora, kao što je ukrajinski predsednik Volodimir Zelenski zatražio u svom obraćanju Kongresu u sredu.\nSenatori, takođe, zahtevaju od Bajdena da podstakne NATO da pojača svoje prisustvo na istočnom krilu kako bi pružio “sigurnost svim članicama NATO-a ranjivim na Putinovu agresiju”.\nPored toga, senatori su pozvali predsednika da zadrži fokus na Balkanu, gde Rusija, kako navode, već dugo igra destabilizujuću ulogu za države koje teže pridruživanju Alijansi.\n„Balkan je ranjivo područje Evrope, i iako Ukrajina mora da zaokupi našu neposrednu pažnju, ne možemo izgubiti iz vida ovaj region gde je NATO dugo igrao ključnu ulogu u održavanju mira“, pišu senatori.\n“Posebno pozivamo NATO da poveća svoj angažman u regionu i razmotri vanredne mere u slučaju da Rusija stavi veto na obnovu misije snaga Evropske unije u Bosni i Hercegovini u Savetu bezbednosti Ujedinjenih nacija kasnije ove godine”.\nSenator Tilis je prekjuče imao virtuelni sastanak sa Džuli Smit, američkom ambasadorkom pri NATO-u, sa kojom je razgovarao o najnovijim dešavanjima u odgovoru NATO-a na rat Rusije protiv Ukrajine.\n„Rat Vladimira Putina protiv Ukrajine odražava njegovo odbijanje da poštuje teritorijalni integritet i suverenitet suseda Rusije“, napisali su senatori.\n“Kao rezultat toga, nebrojeni životi su izgubljeni, a bezbednosni okvir Evrope koji je održavao mir skoro 80 godina je napadnut. Ovaj ničim izazvan rat ugrožava čvrst suverenitet svake zemlje u regionu. Podržavamo vaše napore da održite transatlantsku snagu i jedinstvo u ovom kritičnom trenutku za Alijansu i izneli smo niz ključnih pitanja koja želimo da prenesemo uoči vaše posete Briselu”, stoji u pismu.\n„Ukrajina se bori za više od svoje slobode. Oni se hrabro bore za naše kolektivne vrednosti. Nadamo se da možete dodatno mobilisati zemlje članice NATO-a da pruže veću bezbednosnu pomoć Ukrajini u ovom kritičnom trenutku i dodatno ojačaju NATO savez“, zaključili su senatori.


Evropa uči o bh. kulturnom naslijeđu\nRedakcija 22.05.2019 20:25\nNaš, a jedinstven muzej u svijetu – Muzej ratnog djetinjstva, koji čuva hiljade priča i uspomena sarajevske djece, baveći se isključivo istraživanjem iskustva odrastanja u ratu, bit će domaćinom centralnog događaja na evropskoj muzejskoj sceni. Odnosno, prvi put će se muzejska konferencija ovakve reputacije održati u BiH. Radi se o konferenciji Evropski muzej godine, koju organizira u saradnji sa Evropskim muzejskim forumom (EMF).\nKroz četrdesetogodišnji rad Evropski muzejski forum kontinuirano radi na promociji i razvoju kvalitete evropskih muzeja. Nagradu Evropski muzej godine osnovali su Kenneth Hudson i Richard Hoggart 1977. pod pokroviteljstvom Vijeća Evrope.\nIz 17 evropskih zemalja 40 muzeja kandidovano je za nagrade u pet kategorija: Evropski muzej godine, Muzejska nagrada Vijeća Evrope, Nagrada Kenneth Hudson, Nagrada Silletto, Muzejska nagrada Portimao. Nagrađeni muzeji pokazuju inovativnost i izvrsnost u djelovanju, imaju značaj za zajednicu, mijenjaju ustaljenu percepciju uloge muzeja, te promiču vrijednosti mira, razumijevanja, tolerancije i ljudskih prava. Upravo je Muzej ratnog djetinjstva prošlogodišnji dobitnik Muzejske nagrade Vijeća Evrope, što mu je i otvorilo vrata za domaćinstvo konferencije u 2019.\nNa četverodnevnoj konferenciji koja počinje danas, očekuje se oko 250 učesnika, a predstavlja spoj radionica, predavanja, panela, te završava ceremonijom dodjele nagrada, koja će se održati 25. maja u 19 sati, u Narodnom pozorištu u Sarajevu. Ostale lokacije konferencije su: Unitic biznis centar, Zemaljski muzej BiH, Muzej savremene umjetnosti Ars Aevi, rezidencija ambasadora Velike Britanije u BiH te Muzej ratnog djetinjstva.\n– Konferenciju dovodimo u Sarajevo prije svega da bismo promovirali lokalnu kulturnu scenu, odnosno da bismo pokazali da Sarajevo može biti domaćin važnih međunarodnih kulturnih događaja. I sam izbor lokacija na kojima održavamo konferenciju dokaz je našeg opredjeljenja da goste iz cijele Evrope upoznamo sa bh. kulturnim naslijeđem. I ne samo to, u program smo uspjeli uvrstiti i predstavljanje domaćih muzeja, što se dešava prvi put u dugoj historiji konferencije, kaže Jasminko Halilović, osnivač Muzeja ratnog djetinjstva, koji je temeljen na njegovoj knjizi “Djetinjstvo u ratu: Sarajevo 1992-1995”, dodajući da će se “muzejskim ekspertima iz cijele Evrope predstaviti i Historijski muzej BiH, Muzej savremene umjetnosti RS, Muzej Hercegovine Mostar, Muzej Hercegovine Trebinje i drugi”.\nIstaknuti predavači koji će učestvovati na konferenciji su: Suay Aksoy (predsjednica ICOM-a), Deyan Sudjic (direktor Muzeja dizajna iz Londona, dobitnik nagrade Evropski muzej godine za 2018), Jasminko Halilović (direktor i osnivač Muzeja ratnog djetinjstva), te Sharon Heal (direktorica Asocijacije muzeja Velike Britanije). Na panelima će učestvovati oko 50 govornika iz nekih od najznačajnijih i najinovativnijih evropskih muzeja.\n– Muzej ratnog djetinjstva već neko vrijeme ima i svoje međunarodne projekte u drugim zemljama i mislim da će i konferencija, kao i prošlogodišnja nagrada biti samo dodatni vjetar u leđa da se takve inicijative ostvare i da Muzej ratnog djetinjstva postane ono što želimo, a to je internacionalna platforma za sve ljude koje dijele ovo iskustvo i međunarodno uticajna instituacija, dodaje Halilović, nadajući se da “za bh. kulturu dolaze bolji dani i da ćemo češće biti domaćini ovakvih događaja”.\nJučer je generalna predsjednica ICOM-a (međunarodna muzejska organizacija pri UNESCO-u) Suay Aksoy posjetila Muzej savremene umjetnosti RS-a u Banjoj Luci. Sastala se s Natalijom Trivić, ministricom prosvjete i kulture RS-a i direktorima Muzeja savremene umjetnosti RS-a i Muzeja Republike Srpske. Aksoy je posjetila regionalne muzeje i sastala se s direktorima institucija u Beogradu, Zagrebu i Ljubljani, a ovo je prva oficijelna posjeta BiH. Program njene posjete obuhvatio je prezentaciju izložbe Percepcije, na kojoj su se pridružili kolege iz British Councila i kustosica izložbe Lana Pilipović, koji će ove godine imati zvaničnu prezentaciju na Generalnoj konferenciji ICOM-a u Kjotu. Generalnoj predsjednici predstavljeni su rad i aktivnosti MSURS-a, a iz Muzeja RS-a predstavili su Zmijanjski vez – svjetsko nematerijalno nasljeđe s UNESCO-ove liste.\nPrethodni članakU Oslu prikazan film “Grbavica” Jasmile Žbanić\nNaredni članak(VIDEO) Upoznajte slovenačkog Šešelja: Ako budem izabran u EP, zastupaću interese Republike Srpske


Od ove godine "panik tasteri" u Beogradskim vrtićima - www.lobi-info.rs\nMarija K. 2. februara 2018., 10:46 4.8k Views\nJedna od ideja Gradske uprave, za koju će se zalagati da zaživi, jeste da se u svim objektima predškolskih ustanova uvedu „panik tasteri” – moderni sistemi alarmiranja policije i hitnih službi u situacijama kada je to potrebno. Tastere će aktivirati i alarmnim sistemima za noćne i ulaske u dvorišta i objekte vrtića vikendom, ali i kada dečja ustanova ne radi.\nKako bi se povećala bezbednost dece i imovine u obdaništima koja je, naročito noću i vikendima, često meta vandala, krajem prošle godine urađen je elaborat o bezbednosti dece u vrtićima i zaštiti imovine predškolskih ustanova. Detalji ovog projekta se još razmatraju pa će se posle ispitivanja tržišta i analize odlučiti da li je isplativije da se „panik tasteri” kupe ili iznajme sa mesečnom nadoknadom.\nKako će izgledati i gde će se nalaziti u objektu, za sada nije poznato. Ipak, obuka za korišćenje „panik tastera” neće biti potrebna, a sve predškolske ustanove blagovremeno će dobiti uputstva o tome kada i ko može da pritisne taster.\nJedna od ideja je da noću ovaj bezbednosni sistem funkcioniše po principu alarma, odnosno da to bude sistem za upozoravanje službi sa kojima će biti povezan ukoliko se desi neovlašćeni ulazak u vrtiće i njihova dvorišta.\nOsim veće bezbednosti dece u prestoničkim vrtićima, jer bi sistem omogućio brzo reagovanje u hitnim situacijama, sekretarijat ima nameru da uvede i kartice koje će dobiti roditelji kako bi mogli da uđu u vrtiće. Time bi se uštedelo u gradskoj kasi jer bi imali tačan uvid prisutnosti mališana na dnevnom nivou i krajnji obračun na osnovu dolazaka i isporučenih obroka.\n„Sigurni smo da će ovo biti jedan od boljih projekata u predškolskom obrazovanju jer će uliti više sigurnosti roditeljima koji svakog dana ostavljaju oko 60.000 dece u beogradske vrtiće, ali će i olakšati posao zaposlenima u predškolskim ustanovama koji rade jedan od najodgovornijih poslova.“ – rekao je Slavko Gak, sekretar za obrazovanje i dečju zaštitu.\nPrethodna objava Roditelji dece u školi „Olga Petrov“ najavljuju protest\nSledeća objava Najava protesta urodila plodom! Rešen problem kod škole „Olga Petrov“\nNajava protesta urodila plodom! Rešen problem kod škole „Olga Petrov“


CIK: Ugrožene radnje i rokovi predviđeni izbornim zakonom - BIGportal.ba\n19 Maja, 2022 19 Maja, 2022 063\nCentralna izborna komisija BiH danas je ponovila svoj zahtjev nadležnima da do ponoći obezbijede sredstva potrebna za održavanje ovogodišnjih opštih izbora, navodeći da su već ugrožene radnje i rokovi predviđeni Izbornim zakonom BiH.\nZbog toga što još nije donesena odluka o obezbjeđivanju sredstava za sprovođenje izbora, koji trebaju da budu održani 2. oktobra, kako je saopšteno, CIK nije u mogućnosti da angažuje dodatno osoblje, pa je danas odlučeno da se uvede rad mimo radnog vremena za zaposlene u Komisiji.\nPrekovremeni rad trajao bi od 21. do 29. maja, do kada je potrebno da se provjere potpisi podrške za političke subjekte koji se prijave za izbore.\nPredsjednik CIK-a Suad Arnautović istakao je da ovu odluku donose nevoljno i da je posljedica nedostatka budžeta.\nU svim dosadašnjim izbornim ciklusima angažovali smo mlade ljude sa biroa, putem oglasa, da rade povremene i privremene poslove po ugovoru o djelu koji se javljaju u izbornim godinama – rekao je Arnautović na sjednici CIK-a u Sarajevu.\nPrema njegovim riječima, ovo je jedna od prvih aktivnosti CIK-a propisanih Izbornim zakonom, koja predviđa provjeru potpisa – da li ima imena preminulih ljudi, onih koji nisu u Centralnom biračkom spisku, duplih ili trostrukih potpisa, a od čega zavise naredne aktivnosti u izbornom procesu.\nPodsjećajući da danas ističe zakonski rok za obezbjeđivanje sredstava za sprovođenje izbora, Arnautović je rekao da je novac bio potreban juče kako bi bili sklopljeni ugovori sa ljudima za angažovanje na ovom poslu.\nKljučno je pitanje da li je zakon jednak za sve u BiH i da li može neko da se ponaša nezakonito, iako je izričita odredba u zakonu da se sredstva moraju obezbijediti u roku od 15 dana od raspisivanja izbora – rekao je Arnautović.\nPodsjećajući da je za oktobarske izbore potrebno 12,5 miliona KM iz budžeta BiH, Arnautović je dodao da je ovaj iznos za 800.000 KM veći od prvobitno traženog jer su u međuvremenu drastično porasle cijene robe i usluga.\nČlan CIK-a Vanja Bjelica Prutina rekla je da CIK samo insistira na poštovanju zakonske norme koja propisuje datum.\nČlan Komisije Željko Bakalar naveo je da je obrasce za prikupljanje potpisa od CIK-a preuzelo 119 političkih subjekata – 92 političke stranke i 27 nezavisnih kandidata, te da će biti potrebno da se provjere hiljade potpisa.\nNaši ljudi nedovoljni su da iznesu ovako težak zadatak. Mantre da ćemo imati sredstva u junu, julu ne stoje – rekao je Bakalar, koji je zamolio međunarodne institucije da “vode o tome računa”.\nZbog toga što još nisu odobrena sredstva za sprovođenje izbora, CIK je danas poništio postupke za nabavku usluga štampanja i pakovanja privremenih i konačnih biračkih spiskova, štampanje koverata i oznaka za biračka mjesta, štampanje obrazaca za biračka mjesta, izborne komisije i Glavni centar za brojanje, te i štampanje postera za biračka mjesta i izborne komisije.\nPoništeni su i postupci za izradu fascikli sa vodenim žigom i štampanje sertifikata za dodjelu mandata, nabavku plastičnih vreća za biračka mjesta i skladište CIK-a, te nabavku kartonskih kutija za biračka mjesta i skladište Komisije.\nCIK je 4. maja donio odluku da ovogodišnji opšti izbori budu održani 2. oktobra


Nedović teže povređen i ljut: Dečko, to se ne radi...\nIzvor: MozzartSport.com, 08.Dec.2021, 01:30\nSrpskog košarkaša verovatno čeka pauza\nPanatinaikos je sinoć tukao Lavrio sa 102:83 i zadržao prvo mesto na tabeli grčkog šampionata, međutim utakmicu je obeležila teža povreda Nemanje Nedovića. Srpski reprezentativac igra veoma dobro u poslednje vreme - i sinoć je do momenta kad je morao da izađe sa parketa sakupio 15 poena i sedam asistencija - pa mu je ono što se dogodilo teško palo.\nPogotovo što ga verovatno čeka duža pauza...\n>> Pročitaj celu vest na sajtu MozzartSport.com << "Upravo sam video snimak... Kada kasniš i dolaziš sa boka šuteru treba da se gubiš odatle. Jer ništa ne možeš da uradiš, već si zakasnio... Nije me briga ko je defanzivac i koliko ima godina. To se jednostavno ne radi. Da, može da se desi, ali isto tako nije smelo da se desi. Kraj priče", napisao je Nedović na Tviteru.\nMomak na čiju je nogu doskočio srpski bek zove se Aleksandros Nikolaidis i igra za Lavrio kao pozajmljeni igrač Olimpijakosa. To je doprinelo da na društvenim mrežama Nedović doda kako ne želi nikoga da optužuje, ali...\n"Ako od ovoga pravite PAO-Oli stvar vaš koeficijent inteligencije ospod nule i nema smisla raspravljati. Ne, nikoga ne optužujem, zato sam i napisao da me ne zanima ko je dečko i kako se zove. Naravno da to nije uradio namerno", zaključio je srpski internacionalac.\n23:20: Tadić: Ponoš je NATO ekstreman kandidat i ja sam ga smenio kao ...


EVROLIGA Armaniju nedovoljan briljantni Micov, Panatinaikos udaljio Makabi od plej-ofa, Žalgiris prošao dalje uprkos porazu\nKošarkaši Makabija udaljili su se od plasmana u plej-of Evrolige, pošto su u 28. kolu poraženi od Panatinaikosa (75:76). Tim iz Atine je slavio pogotkom Majka Džejmsa u poslednjem napadu. Blistavo veče je imao naš Vladimir Micov, koji je postigao čak 27 poena, no njegov Armani je izgubio od Valensije (89:93).\nVeći deo meča u Izraelu između Makabija i Panatinaikosa protekao je u izjednačenoj igri košarkaša oba tima, što na kraju potvrđuje i rezultat. Ipak, ekipa Nevena Spahije je u prvom poluvremenu imala vođstvo, pa je na poluvreme otišla se šest poena prednosti. Kada se očekivalo da šampion Izraela dotuče protivnika, desilo se suprotno.\nMakabi je imao poen prednosti na 25 sekundi pre kraja meča, ali vođstvo nije uspeo da zadrži. Majk Džejms postigao koš u poslednjem napadu, utišao dvoranu u Tel Avivu i tako znatno udaljio "Ponos Izraela" od plej-ofa.\nNajefikasniji kod domaćina su bili Diandre Kejn koji je ubacio 19 poena, a jedan skok mu je nedostajao da ostvari dabl-dabl učinak, i Noris Kol sa 14 poena. Kod gostiju najviše su se istakli Majk Džejms sa 27 poena, kao i Jan Vujukas sa 16 koševa.\nValensija je u gostima savladala Armani sa 93:89, a domaćima nije pomogla ni briljantna partija sjajnog Vladimira Micova. Srpski krilni igrač je postigao čak 27 poena, do kojih je došao pogodivši čak sedam trojki. Tri puta je bio precizan u šutu za dva poena, dok je košgeterskom učinku dodao pet skokova i četri asistencije. U pobedničkoj ekipi istakao se Erik Grin sa 18.\nDo bitne pobede u borbi za što bolji plasman došao je i Real, koji je na svom parketu savladao Žalgiris sa 88:81. Međutim, litvanski tim je prošao dalje uprkos porazu, jer je i Makabi izgubio, pa izabranici Šarunasa Jasikevičijusa dva kola pre kraja imaju nedostižne tri pobede više od "Ponosa Izraela".\nFelipe Rejes je bio najefikasniji u pobedničkom timu sa 16 poena, dok je Fabijen Kozer dodao 14. Luka Dončić se vratio posle povrede i postigao je 11 poena.\nU redovima Žalgirisa veoma dobru rolu imao je Vasilije Micić sa osam poena i sedam asistencija, a najefikasniji je bio Paulijus Jankunas sa 21 poenom.\nHimki - CSKA 18\nBamberg - Unikaha 19\n2. Fenerbahče 20 8 2225:2061 48\n4. Real 17 11 2388:2210 45\n5. PAO 17 11 2172:2148 45\n6. Žalgiris 16 12 2252:2236 44\n9. Makabi 13 15 2284:2360 41\n10. Valensija 11 17 2193:2261 39\n11. C. zvezda 11 17 2173:2341 39\n12. Unikaha 11 16 2102:2185 38\n14. Armani 9 19 2237:2365 37


Radojičić: Želeo bih da kao gradonačelnik ostanem upamćen po izgradnji nove dečje bolnice u Tiršovoj - Beograd - Dnevni list Danas\nPočetna » Beograd » Radojičić: Želeo bih da kao gradonačelnik ostanem upamćen po izgradnji nove dečje bolnice u Tiršovoj\nŽeleo bih da kao gradonačelnik ostanem upamćen po izgradnji nove dečje bolnice u Tiršovoj, izjavio je danas Zoran Radojičić i naveo da će početak gradnje nova klinike biti ispunjenje njegovog sna.\n„Delim i san mnogih Beograđana o izgradnji metroa, a sada je definitivno da će uskoro početi radovi i da će Beograd dobiti metro“, rekao je Radojičić gostujući na TV Hepi.\nOn je dodao i da je jedan od njegovih prioriteta „buđenje svesti po pitanju ekologije i zaštite životne sredine“, objavila je danas gradska uprava.\n„Pokrenuo sam akciju ‘Drvo za Beograd’, koja se sprovodi drugu sezonu zaredom i dosad je ukupno posađeno 2.137 stabala, uz učešće raznih društveno-odgovornih kompanija, ambasada“, rekao je radoičić i ocenio kako „t brojka sama po sebi ne predstavlja prekretnicu, ali bi trebalo da motiviše da u periodu pred nama nastavimo da ozelenjavamo Beograd“.\nOn je naveo da je danas sa amabsadorima Poljske, Mađarske, Slovačke i Češke zasadio 30 stabala, simbolično obeležavajući tri decenije postoijanja Višehradske grupe.\n„Gde god se gradi, mora doći do seče određenog broja stabala, ali otpor prema tome nije karakterističan samo za Srbiju, već za praktično ceo svet. Ipak, ravnotežu pravimo sađenjem najmanje dva stabla za svako posečeno“, istakao je Radojičić, navodeći da i „Beograd deli sudbinu veliih gradova u kojima postoji mnoštvo izazova“.\nOn je, navodeći da Beograd zauzima površinu od 320.000 hektara, od čega je 250.000 poljoprivredno zemljište, a 170.000 obradivo zemljište, uz 30.000 domaćinstava, ocenio da je to „ogroman potencijal“ i da je Beograd, pored Beča „jedan od retkih velikih gradova koji imaju vinograde i mogućnosti razvoja grada su neverovatne“.\n„Ekološki turizam, proizvodnja zdrave hrane, sve to mora da bude maksimalno iskorišćeno kao turistički resurs grada“, rekao je Radojičić.\nOn je ocenio i da je gradnja metroa „jedno od najvažnijih rešenja za poboljšanje mobilnosti u Beogradu“, a „ujedno i jedno od rešenja za poboljšanje kvaliteta vazduha u gradu“, saopšteno je iz gradske uprave.\n„Izgradnja metroa pokreće čitavu ekonomiju, stvara radna mesta i sve bi to trebalo iskoristiti. Najveći deo novca koji cirkuliše u tom procesu ostaće u Srbiji“, naglasio je Radojičić.\nOn je poručio i da Beograd „mora da poveća procenat zelenih površina“ i da se, uz trenutnih 2.000 gradilišta i kranova, ne sme zaboraviti zaštita životne sredine.\n„Trenutno, zelene površine zauzimaju 15 odsto urbanog dela Beograda, a tu brojku moramo povećati na 25, uz uslov da se ne zaustavlja razvoj grada“, ocenio je gradonačelnik Beograda.\ndečja bolnicagradonacelnikKlinika TiršovaZoran RadojičićBeograd\n2 reagovanja na “Radojičić: Želeo bih da kao gradonačelnik ostanem upamćen po izgradnji nove dečje bolnice u Tiršovoj”\nСрба Димић kaže:\n27. marta 2021. u 02.43\nНе секирајте се, нећете остати упамћени као градоначелник.\n31. marta 2021. u 12.59\npamticemo te kao gradonacelnika koji se nije mesao u svoj posao


12.10.2021 u 20:53\nKo se prijavio za dokapitalizaciju „Petrohemije”\nRok za prijavljivanje za dokapitalizaciju pančevačke „Petrohemije” istekao je juče u podne, a Ministarstvo privrede još nije saopštilo da li se neko prijavio. Zna se da je NIS, koji je u vlasništvu ruskog „Gaspromnjefta”, otkupio tendersku dokumentaciju. To ga, međutim, ne obavezuje da uputi zvaničnu ponudu za sticanje 90 odsto vlasničkog udela tako što će preduzeće dokapitalizovati sa 150 miliona evra. Da su Rusi u igri, potvrdio je predsednik Srbije Aleksandar Vučić u nedelju uveče kada je posle sastanka sa ruskim šefom diplomatije Sergejom Lavrovom otkrio da se do kraja godine očekuje ishod. – Ušli smo u razgovore oko „Petrohemije”. Nadam se da ćemo do kraja godine sve da dogovorimo, tamo posle 15. novembra. Zahvalan sam i NIS-u na doprinosu budžetu zemlje i ukupnoj privrednoj\n05.08.2021 u 11:54\nTender za koncesionara za gradnju tri garaže i helidroma\nMinistarstvo zdravlja objavilo je danas javni poziv za učestvovanje u postupku dodele koncesije za finansiranje, projektovanje, izgradnju, održavanje i upravljanje tri garaže sa helidromom u okviru kompleksa Univerzitetskog kliničkog centra Srbije. Reč je o garažama „Resavska”, „Centralna-Helidrom” i garaža „Deligradska”, a na tender se mogu prijaviti domaća i strana pravna i fizička lica koja ispunjavaju predviđene uslove. Procenjena vrednost projekta je 3,3 milijarde dinara ili 28,3 miliona evra. Takođe, rok trajanja koncesije može biti najduže 35 godina. Projekat „Resavska” predviđa izgradnju objekta garaže između klinika Laza Lazarević 1 i Druge hirurške klinike i poliklinike sa stacionarom. Za taj objekat postoji izrađeno idejno rešenje, a što se tiče planskih dokumenata na osnovu\n07.07.2021 u 13:31\nPrava i obaveze u oblasti javnih nabavki\nU „Politici” je 23. juna objavljen tekst „Uhapšena bivša pomoćnica ministra prosvete”, gde se opisuje nameštanje tendera u oblasti javnih nabavki za obnovu i izgradnju škola, u kojem posao dobija određena privatna firma. Čitajući navedeni tekst bila sam zapanjena, iznenađena, zgranuta, ali ne nameštanjem tendera u oblasti javnih nabavki, jer to je, nažalost, danas postalo svakodnevica, već prvenstveno izjavom bivšeg ministra prosvete. Izjavio je da je čuo od novinara da je njegova bivša pomoćnica uhapšena, zatim da o javnim nabavkama i poslovima koje je ona obavljala ništa nije znao „jer su stručnjaci poput njegove pomoćnice specijalizovani za javne nabavke i tendere, da su potpuno autonomni u svom poslu, i da se ostatak njegovog bivšeg tima ne razume u tu problematiku”. Dalja njegova izjava\n23.06.2021 u 08:40\nUhapšena bivša pomoćnica ministra prosvete\nSpomenka Simonić (58), pomoćnica nekadašnjeg ministra prosvete Mladena Šarčevića, uhapšena je juče zbog sumnje da je nezakonito postupala tokom tendera za izgradnju škola. Ona je uhapšena u zajedničkoj akciji policije i Tužilaštva za organizovani kriminal (TOK), a prema nezvaničnim informacijama uskoro se mogu očekivati nova hapšenja. Policija i tužilaštvo nisu se juče tokom dana oglašavali povodom hapšenja Simonićeve, iako je to uobičajena praksa. Prema nezvaničnim informacijama, Simonićeva je, kako se sumnja, nameštala tendere za obnovu i izgradnju školskih objekata, a cilj joj je bio da novac koji je obezbeđen po ugovoru o zajmu između Republike Srbije i Banke za razvoj Saveta Evrope, po projektu „Obrazovanje za socijalnu inkluziju” dobije privatna firma „Konkord vest”. Na sajtu\n01.03.2021 u 13:09\nTender za izbor novog operatera za naplatu karata koji bi trebalo da zameni „Bus plus” očigledna je farsa, a vlast i učesnici se nisu potrudili čak ni da sakriju da je jedina namera javnog poziva da se istoj firmi ponovo dodeli ovaj profitabilni ugovor, saopštava Inicijativa „Ne davimo Beograd”. Oni podsećaju da su stigle samo dve ponude – zajednička ponuda srpsko-hrvatskog konzorcijuma „Bus lodžik” i „Penta”, koja ni izbliza ne ispunjava uslove tendera, bez bankarskih garancija i bez uslova da su održavali sistem sa više od 1.000 vozila, i turskog „Kent karta”, inače vlasnika firme koja je do sada obavljala posao. – „Bus plus” nije ispunio svoju svrhu prilikom trajanja prethodnog ugovora, a promena imena u „Beogradska kartica” samo je način da se podmetne isti sistem pod drugim imenom.\n26.02.2021 u 09:00\nI posle „Bus plusa“ – „Bus plus“: ko je dao najbolju ponudu za naplatu karata u javnom prevozu\nPojedini gradski oci još pre dva meseca najavili su da „Bus plus”, odnosno dosadašnji partner grada u naplati karata, uskoro ide u istoriju, ali jučerašnji dan pokazao je da je to bila prilično ishitrena izjava. Naziv „busplus” kartica formalno uskoro odlazi u istoriju, ali suštinski, sistem naplate karata i upravljanja vozilima, po svemu sudeći, vodiće dosadašnji partner grada. Jer, na tender za ovaj posao, koji je juče okončan, konkurisao je „Kent kartov” konzorcijum (kompanija koja je vlasnik „Apeksa”, a koji upravlja sistemom „Bus plus”), kao i srpsko-hrvatski konzorcijum „Bus lodžik” Požarevac i „Penta” Pula. „Kent kart” je dao povoljniju ponudu od 10,5 milijardi dinara, a srpsko-hrvatski tandem nešto skuplju – 10,6 milijardi. Ukoliko sve bude u redu sa dokumentacijom, to znači da bi za\n18.02.2021 u 14:14\nTender po zakonu ili „nacrtan” za jednog ponuđača\nPosao nabavke deset električnih autobusa na tenderu koji je raspisao GSP „Beograd” dobio je bugarsko-srpski dvojac „Čeriot motors” i „Dat holding”. Na dolazak novih elektrobusa kineskog „Hajgera”, posle prvih pet koji su od istog proizvođača nabavljeni pre oko pet godina, moraće da se sačeka do kraja godine. Ali ono što je stiglo i pre ovih vozila jesu reakcije na ovu nabavku. Javnost je prethodnih dana saznala da je za nabavku deset novih elektrobusa izabrana ponuda koja je za više od 1,5 miliona evra skuplja od drugog ponuđača. Pažnju javnosti privukla je i vest da se jedna od članica bugarsko-srpskog tandema posredstvom kog će biti nabavljena nova električna vozila uopšte ne bavi vozilima nego rashladnim uređajima. Zato smo uputili pitanja Sekretarijatu za javni prevoz i GSP-u i\n12.03.2020 u 11:19\nMinistarstvo zdravlja objavilo tender za nabavku respiratora\nMinistarstvo zdravlja i Klinički centar Srbije raspisali su hitan tender za nabavku 15 respiratora kako bi se obezbedile rezerve tog aparata, rečeno je Tanjugu u Ministarstvu, uz napomenu da za sada ima dovoljno respiratora. Na osnovu preporuke Svetske zdravstvene organizacije, radne grupe Instituta za javno zdravlje Srbije „Milan Jovanović Batut”, potrebno je da se pokrene hitna nabavka medicinske opreme – respiratora za potrebe Kliničkog centra Srbije, kao i drugih zdravstvenih ustanova u zavisnosti od širenja koronavirusa, navodi se na sajtu Ministarstva. Dodaje se da je neophodno da se obezbede uslovi za primenu mera kontrole infekcija, ali i lečenja zaraženih pacijenata, odnosno, da se obezbedi potrebna količina respiratora neophodna za lečenje pacijenata od novog korona\n23.10.2021 u 15:15\nBroj preminulih od korone nastavlja da raste\n23.10.2021 u 14:19\n23.10.2021 u 14:16\nObradović o dogovoru u međustranačkom dijalogu: Ne potpisujemo dok ne vidimo završnu verziju\n23.10.2021 u 13:14\n23.10.2021 u 12:52\nSutra hladno jutro, tokom dana do 17 stepeni


Solarna elektrana u Komunalcu počela sa radom, očekuje se da zadovolji kompletne potrebe ovog preduzeća za električnom energijom | Pirot vesti\nPočetna/Lokalna samouprava/Solarna elektrana u Komunalcu počela sa radom, očekuje se da zadovolji kompletne potrebe ovog preduzeća za električnom energijom\nSolarna elektrana u Komunalcu počela sa radom, očekuje se da zadovolji kompletne potrebe ovog preduzeća za električnom energijom\nUskoro će na skoro svim javnim preduzećima u gradu biti instalirane solarne elektrane čime će se ostvariti velike uštede u potrošnji električne energije. Gradonačenik Pirota mr Vladan Vasić danas je sa šefom kabineta Aleksandrom Ćirićem obišao prvu takvu elektranu, koja je instalirana u JP Komunalac, a po rečima direktora ovog preduzeća Bobana Tolića, zahvaljujući elektrani snage 27 kilovata, ostvariće se uštede u visini godišnje potrošnje električne energije, odnosno preko 1.5 miliona dinara godišnje. Vrednost investicije je oko 30.000 evra, a po rečima Tolića, ovo ulaganje će se isplatiti za svega par godina.\nPo rečima gradonačelnika Vasića, u cilju poboljšanja efikasnosti i smanjenja troškova električne energije, koji su sve veći u doba globalne energetske krize, Komunalac je prvo preduzeće koje je dobilo solarnu elektranu, a u narednih nekoliko meseci će solarne elektrane još većeg kapaciteta biti izgrađene i u ostalim javnim preduzećima, Vodovodu i Regionalnoj deponiji Pirot.\n-Povećanje cena električne energije je ubrzalo naše planove sa izgradnjom solarnih elektrana. U Vodovodu i na Regionalnoj deponiji pravimo projektnu dokumentaciju za solarne elektrane pet puta veće snage – po 150 kilovata. Ovih dana treba da bude postavljena mala solarna elektrana i na krovu Ekonomske škole čime će se takođe ostvariti uštede. Razmišljamo da u budućnosti na krovu Zatvorenog bazena, krovu Sportske hale, Zapadnoj tribini Gradskog stadiona takođe postavimo solarne elektrane, kako bi se što veća ušteda energije ostvarila-kazao je Vasić.\nDirektor Komunalca Boban Tolić kazao je da je u toku probni rad elektrane, sve je u redu, potrebni su neki papiri iz Katastra kako bi se predali papiri Elektrodistribuciji kako bi se uključili u njihov sistem gde bi predavali višak električne energije.\n-Instalirali smo 27 kilovata, biće 30 kad se dorade neki paneli. Naši proračuni pokazuju da će ova snaga solarne elektrane zadovoljiti sve naše potrebe za električnom energijom pa bi na kraju godine, kada prebijamo sa Elektrodistribucijom, verovatno biti na nuli-kazao je Tolić.\nSolarna Stara: Podržimo izgradnju prvih zadružnih solarnih…\nGradska toplana: Brojevi telefona na koje možete prijaviti…\nelektrična energija istaknuto pirot solarna elektrana ušteda


Najjeftiniji električni automobil u Australiji, MG ZS EV, rasprodat je do sledeće godine – Danasnje\nHome/Automobili/Najjeftiniji električni automobil u Australiji, MG ZS EV, rasprodat je do sledeće godine\n0 85,701 1 minut citanja\nCena za odvoženje od 43.990 dolara pokazala se primamljivom za prvih 100 kupaca. Naručite automobil danas, a isporuka će biti primenjena sledeće godine.\nPrva pošiljka najjeftinijeg australijskog električnog automobila, MG ZS EV, rasprodana je u roku od nekoliko dana od dolaska vozila u lokalne salone.\nDileri MG-a koje je kontaktirao CarAdvice potvrdili su prvih 100 primeraka za koji se vozi MG ZS EV za 43.990 dolara, a sledeće isporuke treba da budu krajem januara, početkom februara.\nMG ZS EV ima navodni domet vožnje od 263 km u idealnim uslovima – uz jedno punjenje – i podriva najbliže rivale Nissan Leaf (53.000 USD za vožnju) i Hiundai Ionik Electric (55.000 USD za vožnju) za najmanje 9000 USD .\nZa razliku od ostalih modela MG koji se prodaju u Australiji i koji dolaze sa sedmogodišnjom garancijom, MG ZS EV ima petogodišnje pokriće na vozilu i osmogodišnje / 160.000 km pokrivanje na baterijskom paketu.\nIako je zabeleženo da je prvih 100 primeraka MG ZS EV prodato, dileri koje je CarAdvice kontaktirao tvrde da ih je na zalihama ostalo malo kao „demonstracioni“ modeli.\n„Ako ga zaista želite pre Božića i ako prilično teško tražite, možda biste ga pronašli“, rekao je dugogodišnji MG-ov diler. „Ali prvih 100 je proglašeno kao prodato MG-u, a sada pokušavaju da dobiju još zaliha.“\nMG ZS EV je prvobitno koštao od 46.990 dolara za vožnju, ali su sledeći pregovori pre lansiranja smanjili cenu na 43.990 dolara za vožnju.\nMG ZS EV zasnovan je na benzinskoj varijanti istog modela, koju je kineski proizvođač lokalno predstavio 2017. godine, a od iste godine ima ocenu bezbednosti sa četiri zvezdice.